sagorsarker/bangla-wikipedia huggingface dataset:
নব্য উপনিবেশবাদ

নব্য উপনিবেশবাদ হলো পুঁজিবাদ, বিশ্বায়ন ও সাংস্কৃতিক সাম্রাজ্যবাদকে ব্যবহার করে উন্নয়নশীল দেশগুলোর উপর প্রভাব বিস্তারের নতুন কৌশল। পূর্ববর্তী ঔপনিবেশিক পদ্ধতিগুলোর মতো এই ব্যবস্থায় প্রত্যক্ষ সামরিক নিয়ন্ত্রণ কিংবা অপ্রত্যক্ষ রাজনৈতিক নিয়ন্ত্রণের প্রয়োজন পড়ে না। 
১৯৫৬ সালে ফরাসি দার্শনিক জঁ-পল সার্ত্র পরিভাষাটি উদ্ভাবন করলেও কোয়ামে এনক্রুমাহ এটি প্রথম ব্যবহার করেন। ১৯৬০-এর দশকে আফ্রিকার দেশগুলির বিউপনিবেশায়ন প্রসঙ্গে তিনি পরিভাষাটি ব্যবহার করেন। নব্য উপনিবেশবাদের ধারণাটি জঁ-পল সার্ত্র (উপনিবেশবাদ এবং নব্য উপনিবেশবাদ, ১৯৬৪) এবং নোম চম্‌স্কির (ওয়াশিংটন সংযোগ এবং তৃতীয় বিশ্বে ফ্যাসিবাদ, ১৯৭৯) এর মতো পশ্চিমা চিন্তাবিদদের কাজেও আলোচিত হয়েছে।
প্রথম দিকে নব্য উপনিবেশবাদ ইউরোপীয় দেশগুলির সাথে তাদের পূর্ববর্তী উপনিবেশগুলির বিশেষত দ্বিতীয় বিশ্বযুদ্ধের পরে স্বাধীন হওয়া আফ্রিকার দেশগুলির অব্যাহত অর্থনৈতিক ও সাংস্কৃতিক সম্পর্ককে আলোচনায় নিয়ে আসে। ঘানার প্রাক্তন রাষ্ট্রপতি কোয়ামে এনক্রুমাহ (১৯৬০–৬৬) এই পরিভাষাটি তৈরি করেছিলেন যা ১৯৬৩ সালে আফ্রিকার সহযোগিতা সংস্থার সনদের প্রস্তাবনায় অন্তর্ভুক্ত করেন। পরিভাষাটি ১৯৬৫ সালে প্রকাশিত তাঁর ‘নব্য উপনিবেশবাদ, সাম্রাজ্যবাদের শেষ পর্যায়’ (১৯৬৫) বইয়ের শিরোনামও ছিল। এনক্রুমাহ যুদ্ধ পরবর্তী বিংশ শতাব্দীর প্রেক্ষাপটে লেনিনের ‘সাম্রাজ্যবাদঃ পুঁজিবাদের সর্বোচ্চ স্তর’ (১৯১৭) পুস্তিকাটিতে উপস্থাপিত সামাজিক-অর্থনৈতিক ও রাজনৈতিক যুক্তিগুলিকে তাত্ত্বিকভাবে বিকশিত ও প্রসারিত করেছিলেন। এই পুস্তিকাটি উনিশ শতকের সাম্রাজ্যবাদকে ভূ-রাজনৈতিক শক্তির যৌক্তিক প্রসার হিসাবে চিহ্নিত করে যা পুঁজিবাদের রাজনৈতিক অর্থনীতির আর্থিক বিনিয়োগের চাহিদা মেটাতে সহায়তা করে।
‘নব্য-উপনিবেশবাদ, সাম্রাজ্যবাদের শেষ পর্যায়’ বইটিতে, কোয়ামে এনক্রুমাহ লিখেছেন:
ইসলাম প্রচারক (পত্রিকা)

ইসলাম প্রচারক উনিশ শতকের শেষদিকে প্রতিষ্ঠিত একটি ঐতিহাসিক মাসিক বাংলা ম্যাগাজিন ছিল। 
ইসলাম প্রচারক ১৮৯১ সালের সেপ্টেম্বরে প্রতিষ্ঠিত হয়। ম্যাগাজিনটি সম্পাদনা করেছিলেন মুহাম্মদ রেয়াজউদ্দিন আহমদ। পত্রিকাটি ইসলামী সাহিত্য, সংস্কৃতি এবং ইতিহাস প্রচার করছিলো। এটি বাঙালি মুসলমানদের ধর্মীয় কুসংস্কার বন্ধ করতে উত্সাহিত করেছিল। ম্যাগাজিনটি কুরআন এবং অন্যান্য ইসলামী ধর্মীয় বিষয়বস্তু থেকে অনুবাদিত অনুচ্ছেদ প্রকাশ করেছে। ম্যাগাজিনটি ১৮৯৩ সালে প্রকাশনা বন্ধ করে দিলেও ১৮৯৯ সালে পুনরায় প্রকাশনার কাজ শুরু করে ১৯ এপ্রিল ১৯০০ এ ম্যাগাজিন স্থায়ীভাবে বন্ধ হয়ে যায় ম্যাগাজিনটি অটোমান সাম্রাজ্যকে সমর্থন করেছিল এবং লিখেছিল যে রাশিয়ান সাম্রাজ্য খ্রিস্টানদেরকে অটোমান সাম্রাজ্যের বিরুদ্ধে বিদ্রোহ করতে উত্সাহিত করেছিল। পত্রিকাটি রক্ষণশীল ছিল এবং ভারত ভাগকে সমর্থন করেছিল।
সোলতান (পত্রিকা)

সোলতান ছিল বাঙালি মুসলিম সম্প্রদায়ের একটি ঐতিহাসিক সংবাদপত্র । এটি চট্টগ্রাম ভিত্তিক ছিল।
সোলতান ১৯০৩ সালে প্রতিষ্ঠিত হয়েছিল এটির অর্থায়ন করেছিলেন মীর্জা মুহাম্মদ ইউসুফ আলি  যিনি ছিলেন সমাজ-সংস্কারক ও ইমাম গাজ্জালীর কিমিআই সায়াদত গ্রন্থের বাংলা সংস্করণ সৌভাগ্য স্পর্শমণির রচয়িতা। পত্রিকার প্রতিষ্ঠাতা সম্পাদক ছিলেন মনিরুজ্জামান ইসলামাবাদী। সংবাদপত্রটি মুসলিম বিশ্বের মুখোমুখি বিষয়গুলি সম্পর্কে লিখেছিল। এটি ১৯০৪ সালে প্রকাশনা বন্ধ করে দেয়, তবে ১৯২৬ সালে পুনরাম্ভ করে এবং ১৯২৮ অবধি প্রকাশনা অব্যাহত থাকে। পত্রিকাটির সম্পাদক মনিরুজ্জামানের ইসলামাবাদীর উদার মতামত এতে প্রতিফলিত হয়েছিল। পত্রিকাটি স্বদেশী আন্দোলন সমর্থক ছিল।
নতুন করাচি শহর

নতুন করাচি শহর () পাকিস্তানের সিন্ধের করাচির উত্তরের একটি শহর। নতুন করাচি শহর লিয়ারি নদী, মাঙ্গহোপির পর্বত ও দুটি প্রধান সড়ক —সুরজানি রোড থেকে উত্তরে এবং "শাহরাহ-এ-জাহিদ হোসাইন" থেকে দক্ষিণের মধ্যে অবস্থিত। উত্তর ও পশ্চিম দিকে অবস্থিত গাদাপ শহর এবং দক্ষিণ দিকে অবস্থিত গুলবার্গ শহর ও উত্তর নাজিমাবাদ শহর। ১৯৯৮ সালের আদমশুমারী মতে নতুন করাচি শহরের জানা জনসংখ্যা ছিল আনুমানিক ৬৮০,০০০ এর অধিক। মুহাজিররা জনসংখ্যার সবচেয়ে সংখ্যাগরিষ্ঠ। 
২০০০ সালে পাকিস্তানের ফেডারেল সরকার স্থানীয় সরকার পুর্নগঠন করে প্রবর্তিত করে, যেটি সরকারি প্রশাসনিক বিভাগের বিগত তৃতীয় স্তরের অপনোদিত করে এবং চতুর্থ স্তর জেলাকে তৃতীয় স্তরে উন্নীত করে। সাবেক করাচি বিভাগের ভাঙ্গন করাচিতে প্রভাব ফেলেছিল এবং এটির পাঁচটি জেলাকে একীভূত করে নতুন করাচি শহর সহ আটটি স্বশাসিত নির্বাচনী শহর নিয়ে একটি নতুন করাচি শহর-জেলা গঠিত হয়।
পাকিস্তানের প্রতিষ্ঠাতা মুহাম্মদ আলী জিন্নাহর বোন ফাতিমা জিন্নাহর নামে ফাতিমা জিন্নাহ কলোনি নামকরণ করা হয়। হাকিম আহসানের সন্নিহিত অঞ্চলের নামকরণ করা হয় করাচির মেয়রের নামে যিনি ১৯৪৭ সালে করাচি বিমানবন্দরে মুহাম্মদ আলী জিন্নাহর সাথে সাক্ষাৎ করেন। পাকিস্তানের সাবেক প্রধানমন্ত্রী জুলফিকার আলি ভুট্টোর পিতা ও প্রয়াত প্রধানমন্ত্রী বেনজির ভুট্টোর পিতামহের নামে শাহ নেওয়াজ ভুট্টো কলোনি নামকরণ করা হয়। শাহ নেওয়াজ ভুট্টো জুনাগাডের রাজোচিত রাষ্ট্রের সর্বশেষ প্রধানমন্ত্রী ছিলেন এবং ১৯৪৭ সালে পাকিস্তান রাষ্ট্রের সমর্থনে সহায়ক ছিলেন।স্যার সৈয়দ কলোনি নামকরণ করা হয় সৈয়দ আহমদ খানের নামে, যিনি ব্রিটিশ ভারতের মুসলিমদের মধ্যে শিক্ষার প্রসারে বেশ অগ্রসর ছিলেন এবং ১৮৭৫ সালে আলীগড় বিশ্ববিদ্যালয় প্রতিষ্ঠা করেন।
অন্তর্ভুক্ত:
এম এ টিউটর একাডেমি (শাদমান টাউন, উত্তর করাচি)
এসকে গ্রামার বিদ্যালয় (মুসলিম টাউন, উত্তর করাচি)
পাক হরাইজন গ্রামার বিদ্যালয় (সেক্টর ১১-এফ উত্তর করাচি) 
মদিনা তুল ইলম উচ্চ বিদ্যালয়, উত্তর করাচি 
হাই স্টার পাবলিক উচ্চ বিদ্যালয় (উত্তর করাচি)
ডন পাবলিক বিদ্যালয়, উত্তর করাচি
লাইকস গ্রামার বিদ্যালয় (১১/সি/১, উত্তর করাচি)
ওয়ান্ডারল্যান্ড গ্রামার বিদ্যালয় (বি-৪১, ১১/সি/১, উত্তর করাচি)
সায়েদা একাডেমি ( ১১/সি/১, উত্তর করাচি)
আসরা পাবলিক বিদ্যালয় (ইউ.পি মোড় উত্তর করাচি)
করাচি জেনারেশন বিদ্যালয় (১১-বি, সেলিম সেন্টারের কাছে, উত্তর করাচি)
এসকে গ্রামার বিদ্যালয়, উত্তর করাচি
লিটল ফ্লাওয়ার চিলড্রেন মাধ্যমিক বিদ্যালয় (,মুসলিম টাউন উত্তর করাচি)
আল রহমান গ্রামার বিদ্যালয়, উত্তর করাচি 
এস.এম.বি একাডেমি বিদ্যালয় বালক ও বালিকা, উত্তর করাচি
উডল্যান্ড মাধ্যমিক বিদ্যালয়, উত্তর করাচি
লিটল অরকার্ড একাডেমি, শাদমান টাউন নং-২, উত্তর করাচি
গ্রীন ল্যান্ড পাবলিক বিদ্যালয়, উত্তর করাচি 
মেট্রোপলিটন একাডেমি
উসমান পাবলিক বিদ্যালয়, উত্তর করাচি
কিছু বিখ্যাত মসজিদ সমূহ:
ইখতিয়ারউদ্দীন বলকা খলজী

মালিক বলকা খলজি, দিল্লী সুলতান শামসুদ্দিন ইলতুতমিশ এর অধীনে ১২৩০–১২৩১ এর সময় লখ্নৌতির সিংহাসনে আরোহণ করেন। ১২৩০ খ্রীস্টাব্দে বাঙ্গলা দেশ পুনরায় বিজিত হইল। শামসুদ্দিন ইলতুতমিশ বাঙ্গলা এবং বিহারকে দুইটি পৃথক প্রদেশে বিভক্ত করিয়া দুই জন শাসক নিযুক্ত করিলেন। তাহাদের উপাধি হইল জাবিতান বা কর্মকতা। 
বলখা ছিলেন গিয়াসউদ্দিন ইওয়াজ শাহ এর পুত্র আলাউদ্দিন দৌলত শাহ খলজির মৃত্যুর পরে বলখা বাংলার সিংহাসন দখল করেছিলেন। বলখা নিজেকে বাংলার স্বাধীন শাসক হিসাবে রচনা করেছিলেন।বাংলার শাসনকর্তা নাসিরউদ্দীন মাহমুদ এর মৃত্যুর পর নতুন শাসনকর্তা নিযুক্ত না হওয়া পর্যন্ত বাংলার অভ্যন্তরীণ শান্তি রক্ষার জন্য সেনানায়ক দৌলত শাহ বিন মউদুদ সৈন্যবাহিনীর নেতৃত্ব গ্রহণ করেন। তিনি (১২২৯-৩০ খ্রি.) সুলতান ইলতুৎমিশের সঙ্গে যৌথ মুদ্রা প্রবর্তন করার মত প্রদান করায় ক্ষুব্ধ হয়ে মালিক ইখতিয়ারউদ্দীন বলকা খলজী বিদ্রোহ করেন এবং দৌলত শাহকে পরাভূত ও হত্যা করে নিজে ক্ষমতা দখল করেন (১২৩০ খ্রি.)। দিল্লির সুলতান ইলতুৎমিশ ১২৩১ খ্রিস্টাব্দে বলকা খলজীর বিরুদ্ধে অভিযান পরিচালনা করেন। সুলতান শামসুদ্দিন ইলতুতমিশ ১২৩১ সালে আবার বাংলা আক্রমণ করেছিলেন। বলখাকে পরে বন্দী করে হত্যা করা হয়েছিল। এভাবে বাংলার খলজি রাজবংশের শাসনের অবসান ঘটে।
পূর্ব পাকিস্তান সাহিত্য সংসদ

পূর্ব পাকিস্তান সাহিত্য সংসদ ছিল পাকিস্তানের পক্ষে মুসলিম জাতীয়তাবাদকে উৎসাহিত করার জন্য বাঙালি মুসলমানদের তৈরি একটি সাহিত্য সমাজ। এটির অবস্থান ছিল পূর্ব পাকিস্তানের ঢাকায়।
১৯৪২ সালে নিখিল ভারত মুসলিম লীগ কর্তৃক পাকিস্তান রেজোলিউশন গৃহীত হওয়ার পরে ঢাকায় পূর্ব পাকিস্তান সাহিত্য সংসদ প্রতিষ্ঠিত হয়। একই বছর একই কারণে কলকাতায় পূর্ব পাকিস্তান রেনেসাঁ সোসাইটি প্রতিষ্ঠিত হয়েছিল। পূর্ব পাকিস্তান সাহিত্য সংসদ মুসলিম জাতীয়তাবাদ প্রচার করেছিল এবং পাকিস্তানের পক্ষে সমর্থনদানে উৎসাহিত করেছিল। এটি ইসলামী ঐতিহ্যকে প্রতিবিম্বিত করে এমন একটি সাহিত্য সংস্কৃতি তৈরি করতে চেয়েছিল। এটি আরবি, ফারসী এবং উর্দু ভাষা থেকে দ্বারকৃত শব্দ বাংলা সাহিত্যে ব্যবহার করতে উৎসাহিত করেছিল। এটির প্রতিষ্ঠাতা সভাপতি ছিলেন সৈয়দ সাজ্জাদ হোসায়েন এবং সম্পাদক ছিলেন সৈয়দ আলী আহসান। এটি পাকসিক পাকিস্তান (পাকিস্তান পাক্ষিক) নামে একটি সাপ্তাহিক পত্রিকা প্রকাশ করত, পত্রিকাটি ১৯৪৭ সালে ভারত বিভাগের আগ পর্যন্ত চালু ছিল। পাকিস্তান রাজ্যে বাঙালির ক্রমবর্ধমান মোহভঙ্গের সাথে সাথে এটির কার্যক্রম হ্রাস পেতে থাকে এবং ১৯৫২ সালের ভাষা আন্দোলনের পর বন্ধ হয়ে যায়।
তাঁতি

তাঁতি ভারতের উত্তর-পূর্বাঞ্চল জুড়ে পাওয়া যায়। সর্বাধিক কেন্দ্রীকরণ বিহার, উত্তরপ্রদেশ, কলকাতা এর পাশাপাশি ওড়িশার রাজ্যেও রয়েছে বলে মনে করা হয়। এগুলি কিছু গোষ্ঠীর তুলনায় কিছুটা কম কারণ তাদের উপাধিটি একটি নির্দিষ্ট গোষ্ঠীর চেয়ে তাদের পেশা দিয়ে শুরু হয়েছিল।
চর্যাপদে তাঁতিদের জীবননযাপন, কাজের ধরনের বর্ণনা আছে। কৌটিল্যের অর্থশাস্ত্রে স্নিগ্ধা, দুকুল, পাত্রনন্দা ইত্যাদি নামের কিছু মিহি সুতার উল্লেখ আছে। তান্তি শব্দটি হিন্দি শব্দ তন্ত থেকে উদ্ভূত, যার অর্থ তাঁত। তারা ঐতিহ্যগতভাবে তাঁতি ছিল, এবং দক্ষিণ এশিয়ায় প্রাপ্ত বহু সম্প্রদায়ের মধ্যে একটি, ঐতিহ্যগতভাবে এই নৈপুণ্যের সাথে যুক্ত। তাদের ঐতিহ্য অনুসারে, হিন্দু দেবতা শিব তাঁর অশ্রু থেকে এগুলি তৈরি করেছিলেন। এই সম্প্রদায়টি দক্ষিণ বিহার এবং ঝাড়খণ্ডের রাঁচি জেলার মধ্যে পাওয়া যায়। বস্ত্রশিল্পের সস্তা উপকরণ তুলা প্রচুর পরিমাণে উৎপাদিত হতো। বিভিন্ন ধরনের মসলিন তৈরি হতো, যথা তানজেব, সারবন্দ, বাদান, খোশ, এলেবেলে, শর্বতি, তারাঙ্গম, কুমিশ, তূর্য, নয়নসুখ, চারখানা, মলমল, জামদানি এবং আদ্দি। মসলিন ইত্যাদি। তাঁতিরা উত্তরাধিকারসূত্রে পেশা প্রাপ্ত হয়। বাংলাদেশে তারা বিভিন্ন উপাধি যথা বারাশ, বসাক, বেদিয়া, নন্দী, পাল, চাঁদ, প্রামাণিক, সাধু, দত্ত, কর, মন্ডল, যোগি, মুখিম, সরকার, শীল ইত্যাদি নামে সুপরিচিত। ইংরেজের ঔপনিবেশিক শাসন এবং কর্তৃত্বপূর্ণ নিয়ন্ত্রণ দেশিয়ভাবে উৎপাদিত কাপড়ের উন্নয়ন ও রপ্তানিকরণের ক্ষেত্রে অস্বাভাবিক হস্তক্ষেপ ঘটায়। ১৯৪৭ সালে ব্রিটিশ শাসনের শেষদিকে ভারতে তাঁতশিল্পে ঝলমলে ফ্যাশনের পুনর্বিকাশ ঘটতে শুরু করে। দেশের কিছু অঞ্চল যেমন নরসিংদী, রায়পুরা, ডেমরা, টাঙ্গাইল, শাহজাদপুর, বেড়া, কুমারখালী, রুহিতপুর, বাবুরহাট, গৌরনদী এবং নাসিরনগর বয়নকার্যের জন্য বিশেষভাবে পরিচিত। কাপড়ের গুণগত বৈশিষ্ট্যের প্রকাশ দেখা যায় অঞ্চলভিত্তিক কাপড় উৎপাদনে। রাজশাহীর সিল্ক, টাঙ্গাইল এবং পাবনার সুতি শাড়ি, মিরপুরের কাতান এবং জামদানি, ডেমরার বেনারসি এবং নরসিংদীর লুঙ্গি, গামছার খ্যাতি আছে সারাদেশব্যাপী। এসব স্থান এখনও ব্যাপক পরিমাণে কাপড় রপ্তানি করছে।
নগুয়েন বিন

নগুয়েন বিন (১৯১৮ - ১৯৬৬) একজন ভিয়েতনামী কবি ছিলেন। আগস্ট বিপ্লবের প্রতিশ্রুতিবদ্ধ সমর্থক হিসেবে তিনি সাহিত্য ও শিল্পকলা ইউনিটকে নেতৃত্ব দিয়ে রিডস সমভূমির প্রতিরোধ ঘাঁটিতে চলে এসেছিলেন। পরবর্তীকালে তিনি অর্ধ-স্বাধীন কবিতা পত্রিকা ট্রাম হোয়া বা শত ফুলের সম্পাদক হয়েছিলেন।
সাতমেরা ইউনিয়ন

সাতমেরা ইউনিয়ন বাংলাদেশের রংপুর বিভাগের পঞ্চগড় জেলার পঞ্চগড় সদর উপজেলার একটি ইউনিয়ন পরিষদ। এটি ৩৮.৯ কিমি২ (১৫ বর্গমাইল) এলাকা জুড়ে অবস্থিত এবং ২০১১ সালের আদমশুমারীর হিসাব অনুযায়ী এখানকার জনসংখ্যা ছিল প্রায় ২৯,৮০০ জন। ইউনিয়নটিতে মোট গ্রামের সংখ্যা ৫০টি ও মৌজার সংখ্যা ১২টি।
অমরখানা ইউনিয়ন

অমরখানা ইউনিয়ন বাংলাদেশের রংপুর বিভাগের পঞ্চগড় জেলার পঞ্চগড় সদর উপজেলার একটি ইউনিয়ন পরিষদ। ইউনিয়ন টি কাজীরহাট বাজারের দক্ষিণে প্রায় ৫০০ গজ দূরে অবস্হিত।
অমরখানা ইউনিয়ন পঞ্চগড় সদর উপজেলা আওতাধীন ৬ নং ইউনিয়ন পরিষদ। এ ইউনিয়নের প্রশাসনিক কার্যক্রম পঞ্চগড় সদর উপজেলার অধীনে। এটি জাতীয় সংসদের ১ নং নির্বাচনী এলাকা পঞ্চগড়-১ এর অংশ। এই ইউনিয়ন নিন্মলিখিত গ্রাম নিয়ে গঠিত:
এক নজরে গ্রামের তালিকা-
০১। ডাংগা পাড়া
০২। বদিনা জোত
০৩। সুড়িভিটা
০৪। বোয়ালীমারী
০৫। হলধর জোত
০৬। চৈতন্য পাড়া
০৭। গোলাবাড়ী
০৮। অমরখানা
০৯। বোদা পাড়া
১০। জামুরী বাড়ী
১১। দাউলিয়া ভিটা
১২। সরকার পাড়া
১৩। নিমাই পাড়া
১৪। হটরা পাড়া
১৫। বামন পাড়া
১৬। টেরা পাড়া
১৭। মহি পাড়া
১৮। চকরা ভিটা
১৯। মধুপাড়া
২০। থুকুরী পাড়া
২১। বালিয়া ডাঙ্গী
২২। দাতারাম পাড়া
২৩। কালাজোত
২৪। ঠুটাপাখুরী
২৫। গোয়াল পাড়া
২৬। জগদল
২৭। বানিয়া পাড়া
২৮। তালমা
২৯। গুচ্ছ গ্রাম
৩০। আদর্শ গ্রাম
৩১। সোনার বান
৩২। আবালু পাড়া
৩৩। পকলাভিটা
৩৪। বিদ্যাভিটা
৩৫। সুকদেব পাড়া
৩৬। কামার ভিটা
৩৭। প্রধান পাড়া
৩৮। পূর্ব অমরখানা
৩৯। বড় কামাত
৪০। ছোট কামাত
৪১। চুমানু পাড়া
৪২। পেশকার পাড়া
৪৩। ধোপা পাড়া
৪৪। খালপাড়া
৪৫। সেন পাড়া
৪৬। বড়ুয়া পাড়া
৪৭। কমলা পাড়া
৪৮। জামাদার পাড়া
৪৯। মেহেনা ভিটা
৫০। সিপাই পাড়া
৫১। নরদেব পাড়া
১৯৯১ সালের আদমশুমারীর হিসাব অনুযায়ী এখানকার জনসংখ্যা ছিল প্রায় ১৬,৯৪২ জন।
এই ইউনিয়নের শিক্ষার হার- ৪৩.২৬%। ইউনিয়নটিতে- ১ টি কলেজ, ৩টি মার্ধ্যমিক বিদ্যালয়, ১টি নিম্ন মার্ধ্যমিক বিদ্যালয়, ৩টি মাদ্রসা ও ১১ টি প্রাথমিক বিদ্যালয় রয়েছে।
উল্লেখ যোর্গ্য শিক্ষা প্রতিষ্ঠান
ভাষাঃ পঞ্চগড় সদর উপজেলার ১নং অমরখানা ইউনিয়নের মানুষ বাংলা চলিত ও আঞ্চলিক ভাষায় কথা বলেন। আঞ্চলিক ভাষা সমূহের মধ্যে বৃহত্তর দিনাজপুর, কুমিল্লা, টাংগাইল ও ময়মনসিংহের ভাষায় কথা বলেন। অত্র ইউনিয়নে মুসলিম ও হিন্দু সম্প্রদায় বসবাস করেন।
সংস্কৃতিঃ অত্র ইউনিয়নের মানুষ সংস্কৃতি মনা। বছরের বিভিন্ন সময় অত্র ইউনিয়নে গানের আসর বসে। প্রতি বছর পহেলা বৈশাখে ঐতিহাসিক মহারাজার দিঘীর পাড়ে বৈশাখী মেলা বসে। এসময় উক্ত মেলায় প্রচুর লোক সমাগম হয়। দেশের বিভিন্ন জেলা হতে উক্ত মেলায় লোকজন আসেন এবং পহেলা বৈশাখে ইউনিয়নের বিভিন্ন জায়গায় পান্তা-ভাত আর ইলিশের অস্থায়ী দোকান বসে। এছাড়া উক্ত দিনে বাংলাদেশ-ভারত দুই গ্রাম বাংলার মানুষের কিছুক্ষণ সাক্ষাতের সুযোগ হয়। দেশের বিভিন্ন জায়গা হতে লোকজন তাদের ওপার বাংলায় রেখে আসা বা চলে যাওয়া আত্মীয়দের দেখার সুযোগ লাভ করেন। অত্র ইউনিয়নে আগস্ট-সেপ্টেম্বর মাসে ফুটবল, ‍ক্রিকেট, কাবাডি ও হাডুডু খেলার আয়োজন করা হয়।
ভিতরগড় দুর্গ
মাহারাজার দিঘী
জেলা সদরের সাথে এই ইউনিয়নের যোগাযোগের একমাত্র মাধ্যম সড়ক পথ। সড়ক পথে জেলা সদর থেকে দূরত প্রায় ১৫ কিমি।রিকশা, ভ্যান, মটর সাইকেল,ইজি বাইক ও বাস যোগে যাতায়াত করা যায়।
পামরিপোকা

পামরিপোকা ("Dicladispa armigera") দক্ষিণ পূর্ব এশিয়া থেকে আসা পাতার পোকার একটি প্রজাতি। এই গুবরে পোকাগুলি একটি সুপরিচিত আক্রমণাত্মক কীট, এবং বহু দেশ জুড়ে ফসলের ক্ষতির ক্ষতির জন্য দায়ী। পুরুষ থেকে স্ত্রী অনুপাত ১: ১.২৬ এবং ১: ১.৪৬ এর মধ্যে। 
স্ত্রী পামরিপোকা সাধারণত পাতার বহিস্ত্বকের নিচের অংশে ডিম সন্নিবেশিত করে। মাঝে মাঝে পাতার উপরের দিকেও ডিম রেখে দেয়। সূক্ষ্ম ডিমগুলি কালো পদার্থে ঢাকা থাকে এবং এককভাবে থাকে। প্রতিটি স্ত্রী পোকা তাদের জীবদ্দশায় গড়ে ১৮ থেকে ১০১ টি ডিম দেয়, গড়ে ৫৫ টি দিয়ে থাকে। ডিম ফোটানোর সময় প্রায় চার দিন।
শুককীট রেখা বরাবর প্রায় ২.৪ মিঃমিঃ লম্বা এবং অঙ্কপৃষ্ঠীয়ভাবে চ্যাপ্টা এবং ফ্যাকাশে হলুদ হয়ে থাকে। এগুলি পাতার সবুজ অংশ খেয়ে পাতাকে পুরোপুরি উপত্বকীয় পর্দায় পরিণত করে। লম্বা সাদা দাগ হিসেবে ভুক্ত অংশগুলি পাতায় লম্বালম্বি ছড়িয়ে থাকে। জন্মের পরপরই শুককীট পাতায় উপত্বকীয় পর্দায় গর্ত করে এবড়োথেবড়ো লম্বালম্বী সাদা দাগ সৃষ্টি করে। ফলে পাতার আগার কাছে ডিমপাড়ার স্থান থেকে পাতার পচন ধরে এবং তা পাতার গোটা ফলকের নিচে অনায়াসে বিস্তৃত হতে পারে। আক্রান্ত পাতা ধীরে ধীরে নেতিয়ে পড়ে ও শুকিয়ে যায়।
D. armigera পিউপা অঙ্কপৃষ্ঠীয়ভাবে চ্যাপ্টা, বাদামী ও উপযুক্তভাবে ৪.৯ মিঃমিঃ লম্বা হয়। পিউপা পর্যায়টি প্রায় ৪ দিন ধরে চলে।
প্রাপ্তবয়সে এই পোকা খুব ছোট, উজ্জ্বল রঙের নীল-কালো একটি গুবরে পোকা। এটি ৫.৫ মিমি লম্বা, বর্ম কাঁটাযুক্ত হহয়। স্ত্রী পোকা গড়ে ৫৫ টি একক ডিম পাড়ে যেগুলি ধানের পাতার উল্টো পিঠের উপরিত্বকের নিচে কিছুটা ঢুকানো থাকে। উচ্চতর তাপমাত্রার সঙ্গে আর্দ্র আবহাওয়া এদের বৃদ্ধির অনুকূল। এর জীবনচক্র ১৩-২০ দিন এবং গড়ে ১৬.৫ দিন। এদের দ্বারা সর্বাধিক আক্রান্ত হয় কচি ধানগাছ এবং তাতে প্রাপ্তবয়স্ক পোকা ও লার্ভা উভয়ই থাকে।
পামরিপোকা বাংলাদেশ, ভারত এবং লাওসে ব্যপকভাবে দেখা যায়। এছাড়া ভুটান, কম্বোডিয়া, চীন, ইন্দোনেশিয়া, ইরান, কোরিয়া, মালয়েশিয়া, মায়ানমার, নেপাল, পাকিস্তান, ফিলিপাইন, শ্রীলঙ্কা, তাইওয়ান, থাইল্যান্ড, ভিয়েতনাম এবং পাপুয়া নিউ গিনিতেও দেখা যায়, তবে অতটা ব্যপকভাবে নয়।
হাড়িভাসা ইউনিয়ন

হাড়িভাসা ইউনিয়ন বাংলাদেশের রংপুর বিভাগের পঞ্চগড় জেলার পঞ্চগড় সদর উপজেলার একটি ইউনিয়ন পরিষদ। এটি ৪১.৪৪ কিমি২ (১৬.০০ বর্গমাইল) এলাকা জুড়ে অবস্থিত এবং ২০১১ সালের আদমশুমারীর হিসাব অনুযায়ী এখানকার জনসংখ্যা ছিল প্রায় ৩১,৭৭৬ জন। ইউনিয়নটিতে মোট গ্রামের সংখ্যা ৭৮টি ও মৌজার সংখ্যা ১০টি।
শ্রেষ্ঠ পার্শ্ব অভিনেত্রী বিভাগে জাতীয় চলচ্চিত্র পুরস্কার (ভারত)

শ্রেষ্ঠ পার্শ্ব অভিনেত্রী বিভাগে জাতীয় চলচ্চিত্র পুরস্কার হল ভারতের তথ্য ও প্রচারণা মন্ত্রণালয়ের অধীন চলচ্চিত্র উৎসব অধিদপ্তর কর্তৃক প্রদত্ত জাতীয় চলচ্চিত্র পুরস্কার আয়োজনের একটি বার্ষিক পুরস্কার। ১৯৮৪ সাল থেকে চলচ্চিত্র উৎসব অধিদপ্তর ভারতীয় চলচ্চিত্রে পার্শ্ব চরিত্রে সেরা অভিনয়ের জন্য এই পুরস্কার প্রদান করছে। ভারতের রাষ্ট্রপতি নতুন দিল্লিতে এক আয়োজনে এই পুরস্কার প্রদান করেন।
পুরস্কার বিজয়ীদের "রজত কমল" সনদ ও নগদ ₹৫০,০০০ অর্থ প্রদান করা হয়। যৌথ ও একাধিকবার বিজয়ীসহ চলচ্চিত্র উৎসব অধিদপ্তর এখন পর্যন্ত ৩৪ জন অভিনেত্রীকে এই পুরস্কার প্রদান করেছে। যদিও বিশের অধিক ভাষায় ভারতীয় চলচ্চিত্র নির্মিত হয়ে থাকে, অভিনেত্রীরা এখন পর্যন্ত দশটি ভাষায় চলচ্চিত্রের অভিনয়ের জন্য এই পুরস্কার পেয়েছেন: হিন্দি (১৬টি), মালয়ালম (৭টি), বাংলা (৪টি), তামিল (৩টি), ইংরেজি (২টি), মৈতৈ (১টি), মারাঠি (১টি), উর্দু (১টি) ও হরিয়ানভি (১টি)।
এক্স-ও (XO) লিঙ্গ-নির্ধারণ পদ্ধতি

এই পদ্ধতিতে কেবলমাত্র একটি সেক্স ক্রোমোজোম রয়েছে, যা X হিসাবে পরিচিত। পুরুষদের সবসময় একটি X ক্রোমোজোম থাকে (XO), যেখানে স্ত্রীদের থাকে দুটি (XX)। শূন্য (কখনও কখনও ইংরেজি O বর্ণ) আরেকটি সেক্স ক্রোমোজোমের অভাব প্রকাশ করে। প্রসবকালীন জননকোষ সবসময়ই একটি X ক্রোমোজোমকে ধারণ করে, তাই প্রাণির সন্তান কোন লিঙ্গের হবে তা পুংজননকোষে সেক্স ক্রোমোজোমের উপস্থিতির উপর নির্ভর করে। এর শুক্রাণুতে সাধারণত একটি X ক্রোমোজোম থাকে অথবা কোনও সেক্স ক্রোমোজোম থাকে না।
এই পদ্ধতির ক্ষেত্রে, বেশিরভাগ প্রাণিরই দুটি সেক্স ক্রোমোজোম (XX) থাকে এবং এরা হারমাফ্রোডিটিক হয়। এরা ডিম এবং শুক্রাণু উভয়ই উৎপাদন করে যারা নিজেরাই নিষিক্ত করতে পারে, তবে বিরল ক্ষেত্রে পুরুষদের কেবল একটি সেক্স ক্রোমোজোম (XO) থাকে। জীববিজ্ঞানে গবেষণার ক্ষেত্রে প্রায়শই ব্যবহার করা হয় এমন একটি জীব হল - মডেল অর্গানিজম " -" একটি নেমাটোড।
কিছু "ড্রসোফিলা" প্রজাতির XO পুরুষ রয়েছে। এগুলি Y ক্রোমোসোমের অনুপস্থিতির কারণে উদ্ভূত বলে মনে করা হয়।
পুরুষ বা মহিলা উভয় সন্তান জন্মের ক্ষেত্রে বিভিন্ন পদ্ধতিতে XO লিঙ্গ-নির্ধারণ ও পার্থেনোজেনেসিস যুগপৎ ঘটতে পারে।
মানব মহিলাদের ক্ষেত্রে কেবলমাত্র একটি X ক্রোমোজোম থাকার বিষয়টি টার্নার সিনড্রোম নামে পরিচিত।
আদেল উদ্দিন আহমেদ

আদেলুদ্দীন আহমদ (১৯১৩ সালের ১ মার্চ ২৬ জুন ১৯৮১) একজন বাংলাদেশী আইনজীবী এবং রাজনীতিবিদ ছিলেন।
আহমদ ১৯১৩ সালের ১লা মার্চ কালিনগর হাওলাদার বাড়ি, কালকিনি, মাদারীপুর, পূর্ববাংলা, ব্রিটিশ ভারতে জন্মগ্রহণ করেন। ১৯৩৫ সালে তিনি রাজেন্দ্র কলেজ থেকে স্নাতক হন। তারপরে তিনি রিপন কলেজে আইন বিষয়ে পড়াশোনা করেন এবং ১৯৪২ সালে স্নাতক হন।
১৯৪৩ সালে আহমদ ফরিদপুর বারে যোগদান করেন। তিনি ১৯৪৩ সালে ফরিদপুরে অল ইন্ডিয়া মুসলিম লীগে যোগ দিয়েছিলেন এবং পাকিস্তান আন্দোলনকে সমর্থন করেছিলেন। তিনি দলের জেলা শাখার সহকারী সম্পাদক নির্বাচিত হয়েছিলেন এবং একপর্যায়ে প্রাদেশিক মুসলিম লীগ কাউন্সিলের সদস্য হিসাবে দায়িত্ব পালন করেন। তিনি আবদুল হামিদ খান ভাসানীর সঙ্গে কাজ করেছিলেন এবং আওয়ামী লীগ প্রতিষ্ঠা করতে সহায়তা করেছিলেন। আদেল উদ্দিন আহমদ ফরিদপুর আওয়ামী মুসলিম লীগের সেক্রেটারি এবং লীগের কার্যনির্বাহী কমিটির সদস্য হিসাবে দায়িত্ব পালন করেন। ১৯৫৩ সালে তিনি ফরিদপুর জেলা বোর্ডে নির্বাচিত হন এবং ১৯৫৪ সালে তিনি পূর্ব বাংলা আইনসভা ও পাকিস্তানের গণপরিষদে নির্বাচিত হন।
১৯৫৬ সালের ১৬ ফেব্রুয়ারি পাকিস্তান সংসদে আহমেদের আনা ভাষা বিলে একটি সংশোধনী পাস হয়। তাঁর সংশোধনীতে তিনি উর্দু ও বাংলা উভয়কেই পাকিস্তানের রাষ্ট্রভাষা করেন। তিনি ১৯৫৭ সালে রাজশাহী বিশ্ববিদ্যালয়ের সিনেটে নির্বাচিত হয়েছিলেন এবং বিশ্ববিদ্যালয় প্রতিষ্ঠা ও গঠনে সহায়তা করেছিলেন। তিনি ফরিদপুর আদালতের পাবলিক প্রসিকিউটর হিসাবে দায়িত্ব পালন করেন। ১৯৫৮ সালে তিনি ফিরোজ খান নূনের আওয়ামী লীগ ও রিপাবলিকান পার্টির জোট সরকারের মন্ত্রী হন। ১৯৭০ সালে তিনি আওয়ামী লীগের হয়ে পাকিস্তান জাতীয় পরিষদে নির্বাচিত হয়েছিলেন। ১৯৭৪ সালে তিনি বাংলাদেশ পাবলিক সার্ভিস কমিশনে নিযুক্ত হন এবং ১৯৭৫ সালে অবসর গ্রহণ করেন। তিনি তাঁর বাকী জীবন আইনী পেশায় কাটিয়েছেন।
১৯৮১ সালের ২৬শে জুন আদেলুদ্দীন আহমেদ মারা যান।
শ্রেষ্ঠ পার্শ্ব অভিনেতা বিভাগে জাতীয় চলচ্চিত্র পুরস্কার (ভারত)

শ্রেষ্ঠ পার্শ্ব অভিনেতা বিভাগে জাতীয় চলচ্চিত্র পুরস্কার হল ভারতের তথ্য ও প্রচারণা মন্ত্রণালয়ের অধীন চলচ্চিত্র উৎসব অধিদপ্তর কর্তৃক প্রদত্ত জাতীয় চলচ্চিত্র পুরস্কার আয়োজনের একটি বার্ষিক পুরস্কার। ১৯৮৪ সাল থেকে চলচ্চিত্র উৎসব অধিদপ্তর ভারতীয় চলচ্চিত্রে পার্শ্ব চরিত্রে পুরুষদের সেরা অভিনয়ের জন্য এই পুরস্কার প্রদান করছে। ভারতের রাষ্ট্রপতি নতুন দিল্লিতে এক আয়োজনে এই পুরস্কার প্রদান করেন।
পুরস্কার বিজয়ীদের "রজত কমল" সনদ ও নগদ ₹৫০,০০০ অর্থ প্রদান করা হয়। যৌথ ও একাধিকবার বিজয়ীসহ চলচ্চিত্র উৎসব অধিদপ্তর এখন পর্যন্ত ৩২ জন অভিনেতাকে এই পুরস্কার প্রদান করেছে। যদিও বিশের অধিক ভাষায় ভারতীয় চলচ্চিত্র নির্মিত হয়ে থাকে, অভিনেত্রীরা এখন পর্যন্ত দশটি ভাষায় চলচ্চিত্রের অভিনয়ের জন্য এই পুরস্কার পেয়েছেন: হিন্দি (১৭টি), তামিল (৮টি), বাংলা (৩টি), মালয়ালম (৩টি), মারাঠি (৩টি), তেলুগু (১টি) ও কন্নড় (১টি)।
ধাক্কামারা ইউনিয়ন

ধাক্কামারা ইউনিয়ন বাংলাদেশের রংপুর বিভাগের পঞ্চগড় জেলার পঞ্চগড় সদর উপজেলার একটি ইউনিয়ন পরিষদ। এটি ৩১.০৮ কিমি (১২.০০ বর্গমাইল) এলাকা জুড়ে অবস্থিত এবং ২০১১ সালের আদমশুমারীর হিসাব অনুযায়ী এখানকার জনসংখ্যা ছিল প্রায় ৩১,৪৪৫ জন। ইউনিয়নটিতে মোট গ্রামের সংখ্যা ৪৮টি ও মৌজার সংখ্যা ৭টি।
গড়িনাবাড়ী ইউনিয়ন

গড়িনাবাড়ী ইউনিয়ন বাংলাদেশের রংপুর বিভাগের পঞ্চগড় জেলার পঞ্চগড় সদর উপজেলার একটি ইউনিয়ন পরিষদ। এটি ২৮.৩৯ কিমি২ (১০.৯৬ বর্গমাইল) এলাকা জুড়ে অবস্থিত এবং ২০১১ সালের আদমশুমারীর হিসাব অনুযায়ী এখানকার জনসংখ্যা ছিল প্রায় ২৪,৯৬৯ জন। ইউনিয়নটিতে মোট গ্রামের সংখ্যা ৫৪টি ও মৌজার সংখ্যা ৫টি।
আহকাম

আহকাম (, "বিধান", হুকুমের () বহুবচন () একটি ইসলামিক শব্দ, যার বিভিন্ন অর্থ রয়েছে। কুরআনে "হুকুম" শব্দটি সালিশ, রায়, কর্তৃত্ব বা আল্লাহ'র ইচ্ছাকে বোঝাতে বিভিন্নভাবে ব্যবহৃত হয়। প্রাথমিক ইসলামী আমলে খাওয়ারিজরা ঘোষণার মাধ্যমে রাজনৈতিক ধারণা দিয়েছিলেন যে, তারা কেবলমাত্র আল্লাহ'র হুকুমকেই () গ্রহণ করবেন। ইসলামিক ইতিহাস চলাকালীন এই শব্দটি নতুন অর্থ অর্জন করেছিল, যা পার্থিব কার্যনির্বাহী ক্ষমতা বা আদালতের সিদ্ধান্ত উল্লেখ করতে ব্যবহৃত হচ্ছে। বহুবচনে আহকাম সাধারণত কুরআনের নির্দিষ্ট বিধিবিধানকে অথবা ফিকহে্র পদ্ধতি ব্যবহার করে প্রাপ্ত আইনী রায়সমূহকে বোঝায়। শরিয়াহ্ বিধি পাঁচটি বিভাগের একটির মধ্যে পড়ে যা "পাঁচটি বিধান" "(আল-আহকাম আল-খামসা)" হিসাবে পরিচিত: বাধ্যতামূলক "(ওয়াজিব)", সুপারিশ "(মুস্তাহাব)", নিরপেক্ষ "(মুবাহ্)", নিন্দনীয় "(মাকরুহ্)" এবং নিষিদ্ধ "(হারাম)"। ইসলামের পণ্ডিত জোসেফ শ্যাচটের মতে, বিভাগগুলি মুহাম্মদের (সাঃ) সময়ের কমপক্ষে দুই শতাব্দী পরে বিকাশিত করা হয়েছিলো।
শরিয়াহ্ বিধিগুলি পাঁচটি বিভাগের একটিতে পড়ে যা "পাঁচটি বিধান" (, ) হিসাবে পরিচিত:
নিষিদ্ধ কাজ করা বা বাধ্যতামূলক উপাসনাগুলো না করা পাপ বা অপরাধ। নিন্দনীয় কাজগুলি এড়ানো উচিত, তবে ইসলামী আহকামে সেগুলিকে পাপী বা শাস্তিযোগ্য বলে বিবেচনা করা হয় না। নিন্দনীয় কাজ এড়ানো এবং সুপারিশকৃত কর্ম সম্পাদন করা পরকালের জীবনে পুরস্কারের বিষয় হিসাবে ধরা হয়, তবে অনুমোদিত কাজকে কিছু কিছু ক্ষেত্রে মুবাহ বেলে রায় দেয়া হলেও ওই সব কাজে আল্লাহর রায় জড়িত থাকে না। 
আক্ষরিক অর্থে "আহকাম" ইসলামিক আইনের বিধানের অর্থ বহন করে। সুতরাং, আহকাম হলো হুকুম (বিধি) শব্দের বহুবচন রূপ যার অর্থ নিয়ম, আদেশ, রায়, অনুজ্ঞা, বিধান এবং ফরমান। এই বিধান যেকোনও প্রকারের নিয়ম বা বিধান হতে পারে; এটি অনুমোদন হোক বা প্রত্যাখ্যান হোক না কেন, এটি অন্যটিকে আদেশ দেওয়ার নির্দেশ দেয়। আপনি বলতে পারেন যে রমজানের চাঁদ উঠছে; প্রযুক্তিগতভাবে এটি ইসলামী আইনের একটি নিয়ম হিসাবে বিবেচিত হয়। আমিদী (১১৩১-১২৩৪) ফিকহের প্রমাণসমূহ এবং শরীয়তের আহকাম সম্পর্কিত যে ইঙ্গিতগুলি প্রদান করে তা বিজ্ঞান হিসাবে আদিল্লাহকে ব্যাখ্যা করে। আহকাম শব্দটি চারটি মৌলিক উপাদান নিয়ে গঠিত। এই উপাদানগুলি হলো - হাকিম "(বিচারক)", মাহকুম আলাইহি "(বিষয়)", মাহকুম ফিহ "(মুকাল্লাফের আইন)" এবং হুকুম "(বিধান)"।
কিছু বিশেষ অবস্থার পরিপ্রেক্ষিতে ধর্মীয় বিধিগুলি শিথিল করা যেতে পারে। উদাহরণস্বরূপ: যদিও রমজানে মুসলমানদের রোজা রাখা আবশ্যক, এটি গ্রহণযোগ্য নয় তবে পরামর্শ একজন অসুস্থ লোকের রোজা ভাঙ্গার জন্য যদি উপবাস তার অসুস্থতাকে আরও খারাপ করে দেয়।
এটি ফতোয়া অনুরূপ তবে ফতোয়া থেকে পৃথক।
মাগুরা ইউনিয়ন, পঞ্চগড় সদর

মাগুরা ইউনিয়ন বাংলাদেশের রংপুর বিভাগের পঞ্চগড় জেলার পঞ্চগড় সদর উপজেলার একটি ইউনিয়ন পরিষদ। এটি ৫৩.৯২ কিমি২ (২০.৮২ বর্গমাইল) এলাকা জুড়ে অবস্থিত এবং ২০১১ সালের আদমশুমারীর হিসাব অনুযায়ী এখানকার জনসংখ্যা ছিল প্রায় ২৭,৭৭৭ জন। ইউনিয়নটিতে মোট গ্রামের সংখ্যা ৪৪টি ও মৌজার সংখ্যা ৮টি।
মাগুরা ইউনিয়নে যোগাযোগের জন্য কাঁচা ও পাকা সড়কপথ এবং নয়নিবুরুজ রেলওয়ে স্টেশন নামে একটি রেলওয়ে স্টেশন আছে।
পঞ্চগড় সদর ইউনিয়ন

পঞ্চগড় সদর ইউনিয়ন বাংলাদেশের রংপুর বিভাগের পঞ্চগড় জেলার পঞ্চগড় সদর উপজেলার একটি ইউনিয়ন পরিষদ। এটি ২৩.৩১ কিমি২ (৯.০০ বর্গমাইল) এলাকা জুড়ে অবস্থিত এবং ২০১১ সালের আদমশুমারীর হিসাব অনুযায়ী এখানকার জনসংখ্যা ছিল প্রায় ১৬,৮০০ জন। ইউনিয়নটিতে মোট গ্রামের সংখ্যা ৩৭টি ও মৌজার সংখ্যা ৫টি।
হাফিজাবাদ ইউনিয়ন

হাফিজাবাদ ইউনিয়ন বাংলাদেশের রংপুর বিভাগের পঞ্চগড় জেলার পঞ্চগড় সদর উপজেলার একটি ইউনিয়ন পরিষদ। এটি ৪১.৪৪ কিমি২ (১৬.০০ বর্গমাইল) এলাকা জুড়ে অবস্থিত এবং ২০১১ সালের আদমশুমারীর হিসাব অনুযায়ী এখানকার জনসংখ্যা ছিল প্রায় ১৬,৩৬৪ জন। ইউনিয়নটিতে মোট গ্রামের সংখ্যা ৪৩টি ও মৌজার সংখ্যা ৭টি।
আলোয়াখোয়া ইউনিয়ন

আলোয়াখোয়া ইউনিয়ন বাংলাদেশের রংপুর বিভাগের পঞ্চগড় জেলার আটোয়ারী উপজেলার একটি ইউনিয়ন পরিষদ। এটি ৯৬.৭৯ কিমি২ (৩৭.৩৭ বর্গমাইল) এলাকা জুড়ে অবস্থিত এবং ২০১১ সালের আদমশুমারীর হিসাব অনুযায়ী এখানকার জনসংখ্যা ছিল প্রায় ৩১,১৫৯ জন। ইউনিয়নটিতে মোট গ্রামের সংখ্যা ৯টি ও মৌজার সংখ্যা ৯টি।
রাধানগর ইউনিয়ন, আটোয়ারী

রাধানগর ইউনিয়ন বাংলাদেশের রংপুর বিভাগের পঞ্চগড় জেলার আটোয়ারী উপজেলার একটি ইউনিয়ন পরিষদ। এটি ৪৬.৩৩ কিমি (১৭.৮৯ বর্গমাইল) এলাকা জুড়ে অবস্থিত এবং ২০১১ সালের আদমশুমারীর হিসাব অনুযায়ী এখানকার জনসংখ্যা ছিল প্রায় ২৩,৬৫৯ জন। ইউনিয়নটিতে মোট গ্রামের সংখ্যা ৯টি ও মৌজার সংখ্যা ৯টি।
রাধানগর ইউনিয়নে রসিয়া ও টাঙ্গন নামে দুটি নদী রয়েছে।
শ্রেষ্ঠ রূপসজ্জা বিভাগে জাতীয় চলচ্চিত্র পুরস্কার (ভারত)

শ্রেষ্ঠ রূপসজ্জা বিভাগে জাতীয় চলচ্চিত্র পুরস্কার হল ভারতের তথ্য ও প্রচারণা মন্ত্রণালয়ের অধীন চলচ্চিত্র উৎসব অধিদপ্তর কর্তৃক প্রদত্ত জাতীয় চলচ্চিত্র পুরস্কার আয়োজনের একটি বার্ষিক পুরস্কার। ২০০৬ সাল থেকে চলচ্চিত্র উৎসব অধিদপ্তর ভারতীয় চলচ্চিত্রে রূপসজ্জার জন্য এই পুরস্কার প্রদান করছে। ভারতের রাষ্ট্রপতি নতুন দিল্লিতে এক আয়োজনে এই পুরস্কার প্রদান করেন।
পুরস্কার বিজয়ীদের "রজত কমল" সনদ ও নগদ ₹৫০,০০০ অর্থ প্রদান করা হয়। যৌথ ও একাধিকবার বিজয়ীসহ চলচ্চিত্র উৎসব অধিদপ্তর এখন পর্যন্ত ১৪ জন রূপসজ্জাকারকে এই পুরস্কার প্রদান করেছে।
ধামোর ইউনিয়ন

ধামোর ইউনিয়ন বাংলাদেশের রংপুর বিভাগের পঞ্চগড় জেলার আটোয়ারী উপজেলার একটি ইউনিয়ন পরিষদ। এটি ৯৪.৬৯ কিমি২ (৩৬.৫৬ বর্গমাইল) এলাকা জুড়ে অবস্থিত এবং ২০১১ সালের আদমশুমারীর হিসাব অনুযায়ী এখানকার জনসংখ্যা ছিল প্রায় ২২,০০০ জন। ইউনিয়নটিতে মোট গ্রামের সংখ্যা ১৩টি ও মৌজার সংখ্যা ১৩টি।
মির্জাপুর ইউনিয়ন, আটোয়ারী

মির্জাপুর ইউনিয়ন বাংলাদেশের রংপুর বিভাগের পঞ্চগড় জেলার আটোয়ারী উপজেলার একটি ইউনিয়ন পরিষদ। এটি ৯৬.৭৬ কিমি২ (৩৭.৩৬ বর্গমাইল) এলাকা জুড়ে অবস্থিত এবং ২০১১ সালের আদমশুমারীর হিসাব অনুযায়ী এখানকার জনসংখ্যা ছিল প্রায় ২৪,৪৬৫ জন। ইউনিয়নটিতে মোট গ্রামের সংখ্যা ৩৬টি ও মৌজার সংখ্যা ১২টি।
বলরামপুর ইউনিয়ন, আটোয়ারী

বলরামপুর ইউনিয়ন বাংলাদেশের রংপুর বিভাগের পঞ্চগড় জেলার আটোয়ারী উপজেলার একটি ইউনিয়ন পরিষদ। এটি ৭৮.৫৩ কিমি২ (৩০.৩২ বর্গমাইল) এলাকা জুড়ে অবস্থিত এবং ২০১১ সালের আদমশুমারীর হিসাব অনুযায়ী এখানকার জনসংখ্যা ছিল প্রায় ২৪,১৭১ জন। ইউনিয়নটিতে মোট গ্রামের সংখ্যা ১০টি ও মৌজার সংখ্যা ১০টি।
ময়দানদিঘী ইউনিয়ন

ময়দানদিঘী ইউনিয়ন বাংলাদেশের রংপুর বিভাগের পঞ্চগড় জেলার বোদা উপজেলার একটি ইউনিয়ন পরিষদ। এটি ৩৬.২৬ কিমি২ (১৪.০০ বর্গমাইল) এলাকা জুড়ে অবস্থিত এবং ২০১১ সালের আদমশুমারীর হিসাব অনুযায়ী এখানকার জনসংখ্যা ছিল প্রায় ২৩,৯৬৯ জন। ইউনিয়নটিতে মোট গ্রামের সংখ্যা ৫৬টি ও মৌজার সংখ্যা ১২টি।
ঝলই শালশিরী ইউনিয়ন

ঝলইশালশিরি ইউনিয়ন বাংলাদেশের রংপুর বিভাগের পঞ্চগড় জেলার বোদা উপজেলার একটি ইউনিয়ন পরিষদ। এটি ৬১.৪৬ কিমি২ (২৩.৭৩ বর্গমাইল) এলাকা জুড়ে অবস্থিত এবং ২০১১ সালের আদমশুমারীর হিসাব অনুযায়ী এখানকার জনসংখ্যা ছিল প্রায় ১৮,৩৬২ জন। ইউনিয়নটিতে মোট গ্রামের সংখ্যা ২০টি ও মৌজার সংখ্যা ১৭টি।
পাকিস্তান অবজার্ভার

পাকিস্তান অবজার্ভার পাকিস্তানের প্রাচীনতম ও বহুল পঠিত ইংরেজি ভাষার দৈনিক পত্রিকার মধ্যে একটি ছয়টি শহর, ইসলামাবাদ, করাচি, লাহোর, কোয়েটা, পেশোয়ার এবং মুজাফফারাবাদে প্রকাশিত হয়ে থাকে। পত্রিকাটি ১৯৮৮ সালে প্রয়াত প্রবীণ সাংবাদিক জাহিদ মালিক 
পত্রিকাটি ১৯৮৮ সালের ১ নভেম্বর ইসলামাবাদে প্রথম প্রকাশিত হয় এবং এটি রাজধানী শহরে প্রকাশিত প্রথম সংবাদপত্র তৈরি করে। পত্রিকাটির সম্পাদক ফয়সাল জাহিদ মালিক, যিনি প্রধান সম্পাদকও ছিলেন। প্রধান কার্যালয়টি রাজধানী ইসলামাবাদে রয়েছে এবং এর করাচী, লাহোর, পেশোয়ার এবং মুজাফারাবাদে আরও ৪ টি অফিস রয়েছে। আবদুস সাত্তার পাকিস্তানের প্রাক্তন পররাষ্ট্রমন্ত্রী হলে এই সংবাদপত্রের শীর্ষস্থানীয় বিষয় বিশ্লেষক। তিনি আন্তর্জাতিক সুরক্ষায় মনোনিবেশ করেন।
দৈনিক পাকিস্তান অবজার্ভার পাকিস্তানের বৃহত্তম প্রচারিত ইংরেজি সংবাদপত্রগুলির মধ্যে একটি, এটি ইসলামাবাদ, করাচি, লাহোর, পেশোয়ার এবং কোয়েটা থেকে একযোগে প্রকাশিত হয়।
সাকোয়া ইউনিয়ন

সাকোয়া ইউনিয়ন বাংলাদেশের রংপুর বিভাগের পঞ্চগড় জেলার বোদা উপজেলার একটি ইউনিয়ন পরিষদ। এটি ২৪.৭৬ কিমি (৯.৫৬ বর্গমাইল) এলাকা জুড়ে অবস্থিত এবং ২০১১ সালের আদমশুমারির হিসাব অনুযায়ী এখানকার জনসংখ্যা ছিল প্রায় ১৯,৬৬৫ জন। ইউনিয়নটিতে মোট গ্রামের সংখ্যা ৪২টি ও মৌজার সংখ্যা ৯টি।
পাঁচপীর ইউনিয়ন

পাঁচপীর ইউনিয়ন বাংলাদেশের রংপুর বিভাগের পঞ্চগড় জেলার বোদা উপজেলার একটি ইউনিয়ন পরিষদ। এটি ৭১.৯৩ কিমি২ (২৭.৭৭ বর্গমাইল) এলাকা জুড়ে অবস্থিত এবং ২০১১ সালের আদমশুমারীর হিসাব অনুযায়ী এখানকার জনসংখ্যা ছিল প্রায় ২৩,০০০ জন। ইউনিয়নটিতে মোট গ্রামের সংখ্যা ৬১টি ও মৌজার সংখ্যা ১২টি।
প্রধান ফসল ধান।
বোদা ইউনিয়ন

বোদা ইউনিয়ন বাংলাদেশের রংপুর বিভাগের পঞ্চগড় জেলার বোদা উপজেলার একটি ইউনিয়ন পরিষদ। এটি ৪৭.৬৮ কিমি (১৮.৪১ বর্গমাইল) এলাকা জুড়ে অবস্থিত এবং ২০১১ সালের আদমশুমারির হিসাব অনুযায়ী এখানকার জনসংখ্যা ছিল প্রায় ১৪,৭৯২ জন। ইউনিয়নটিতে মোট গ্রামের সংখ্যা ২৩টি ও মৌজার সংখ্যা ১৩টি।
বরদেশ্বরী বা বদেশ্বরী মন্দিরটি পঞ্চগড় জেলার বোদা উপজেলার বড়শশী ইউনিয়নের দেঃ ভিঃ বদেশ্বরী মৌজার প্রায় ২.৭৮ একর জমিতে (মন্দির ও পার্শবর্তী অংশসহ) অবস্থিত। হিন্দু ধর্মের ১৮টি পুরাণের মধ্যে স্কন্দ পুরাণ একটি। সেই স্কন্দ পুরাণে কাশি খণ্ডের ৮৮তম অধ্যায়ে বর্ণিত হয়েছে যে, একবার রাজা দক্ষ একটি যজ্ঞানুষ্ঠান করেন। ভোলানাথ শিব হলেন রাজা দক্ষের মেয়ে সতীর স্বামী। রাজা দক্ষ কখনই শিবকে জামাই হিসেবে মেনে নেননি। কারণ মহাবীর শিব সর্বদাই ছিলেন উদাসীন এবং ধ্যানমগ্ন থাকতেন। উক্ত যজ্ঞানুষ্ঠানে মুনি-ঋষিগণ ও অন্যান্য দেবতাগণ নিমন্ত্রিত হলেও রাজা দক্ষ তার মেয়ে দেবী সতীকে ও জামাতা ভোলানাথ শিবকে নিমন্ত্রণ করেন নি। শিবের সহধর্মিনী দেবী সতী এই কষ্ট সহ্য করতে না পেরে তার পিতা দক্ষের শিবহীন যজ্ঞে নিজের প্রাণ বলিদান দেন। শিব তার সহধর্মিনী সতীর মৃত্যুতে শোকে উন্মাদ হন। তার সহধর্মিনীর শবদেহটি কাঁধে নিয়ে পৃথিবীর সর্বস্তরে উন্মাদের ন্যায় ঘুরতে থাকেন এবং প্রলয়ের সৃষ্টি করেন। সে মুহূর্তে দেবতাদের আকুল আবেদনে বিষ্ণুদেব তাঁর সুদর্শনচক্র নিক্ষেপ করেন। চক্রের স্পর্শে সতীর শবদেহটি ৫১টি খণ্ডে বিভক্ত হয়। শবের ৫১টি খণ্ডের মধ্যে বাংলাদেশে পড়ে ০২টি খন্ড। একটি চট্টগ্রামের সীতাকুন্ডে এবং অপরটি পঞ্চগড় এর বরদেশ্বরীতে বা বদেশ্বরীতে। মহামায়ার খন্ডিত অংশ যে স্থানে পড়েছে তাই পীঠস্থান রূপান্তরিত হয়েছে। বরদেশ্বরী মহাপীঠ অন্যতম পীঠস্থান। পরবর্তীতে, পাল রাজারা এখানে একটি মন্দির ও একটি দুর্গ নির্মাণ করেন। উক্ত মন্দিরের নাম অনুযায়ী বোদা নামকরণ করা হয়েছে বলে জনশ্রুতি আছে। করতোয়া নদীর তীর ঘেঁষে নির্মিত বরদেশ্বরী বা বদেশ্বরী মহাপীঠ মন্দিরটি এখনও প্রত্নতাত্ত্বিক ঐতিহ্যের নিদর্শন বহন করে।
পাকিস্তান সাহিত্য সংসদ

পাকিস্তান সাহিত্য সংসদ পূর্ব পাকিস্তান ভিত্তিক একটি ধর্মনিরপেক্ষ সমাজতান্ত্রিক সাহিত্যিক সমাজ ছিল যা ১৯৫৮ সালে পাকিস্তানে সামরিক আইন ঘোষণার পরে বন্ধ হয়ে যায়।
পাকিস্তান সাহিত্য সংসদ ১৯৫২ সালে প্রতিষ্ঠিত হয়েছিল। এর প্রথম সভাপতি ছিলেন কাজী মোতাহার হোসেন এবং এর প্রথম সম্পাদক ছিলেন ফয়েজ আহমেদ।পরবর্তীকালে আতোয়ার রহমান ও হাসান হাফিজুর রহমান সম্পাদকের দায়িত্ব পালন করেন। আবদুল গনি হাজারী, কামরুল হাসান, অজিত কুমার গুহ, ফজলে লোহানী, আবদুল গাফ্ফার চৌধুরী, মোস্তাফা নূরউল ইসলাম, আনিসুজ্জামান প্রমুখ কাজ করেছেন। সংগঠনটি সওগাত পত্রিকার সদর দফতরে দ্বি-বার্ষিক বৈঠক করে। ১৯৫৮ সংগঠনটি দক্ষিণ এশিয়ার লেখকদের নিয়ে বিশেষ সম্মেলন করে। সম্মেলনটি ছিল বাঙালি লেখক এবং লেখক এবং বাঙালি সংস্কৃতি ও সাহিত্য সংরক্ষণের প্রতিশ্রুতির ।ম্যাক্সিম গোর্কি (১৯৫২), বঙ্কিমচন্দ্র (১৯৫৩) ও রবীন্দ্রনাথকে (১৯৫৫) নিয়ে আলোচনা সভার আয়োজন করা হয়। এ ছাড়াও ওস্তাদ আলাউদ্দীন খাঁ, কাজী আবদুল ওদুদ, মোহাম্মদ আকরম খাঁ-কে নিয়েও স্মৃতিচারণমূলক অনুষ্ঠান করা হয়েছে। ১৯৫৮ সালে পাকিস্তান সরকার সামরিক আইন জারি করার পরে এটি বন্ধ করে দেওয়া হয়। কিছু সদস্য পাকিস্তান লেখক সংস্থায় যোগদান করেছিলেন।
তিল্লী ইউনিয়ন

তিল্লী বাংলাদেশের মানিকগঞ্জ জেলার অন্তর্গত সাটুরিয়া উপজেলার একটি ইউনিয়ন।
তিল্লী ইউনিয়ন সাটুরিয়া উপজেলার আওতাধীন একটি ইউনিয়ন পরিষদ। জাতীয় সংসদের ১৭০নং নির্বাচনী এলাকা মানিকগঞ্জ-৩ এর অংশ। এ ইউনিয়নের প্রশাসনিক কার্যক্রম সাটুরিয়া উপজেলার আওতাধীন
২০১১ সালের আদমশুমারি অনুযায়ী তিল্লী ইউনিয়নের মোট জনসংখ্যা ২৫,৫৫০ জন।
১: তিল্লী উচ্চ বিদ্যালয় 
২: চরতিল্লী আদর্শ উচ্চ বিদ্যালয় 
মানিকগঞ্জ থেকে সিএনজি যোগে এ মাত্র ১০ কিঃমিঃ উত্তর দিকে গেলেই এই এলাকায় যাওয়া যাবে।
বালিয়াটি ইউনিয়ন
সাটুরিয়া ইউনিয়ন
সাটুরিয়া উপজেলা
পয়লা ইউনিয়ন

পয়লা বাংলাদেশের মানিকগঞ্জ জেলার অন্তর্গত ঘিওর উপজেলার একটি ইউনিয়ন।
পয়লা ইউনিয়ন ঘিওর উপজেলার আওতাধীন একটি ইউনিয়ন পরিষদ। জাতীয় সংসদের ১৬৮নং নির্বাচনী এলাকা মানিকগঞ্জ-১ এর অংশ। এ ইউনিয়নের প্রশাসনিক কার্যক্রম ঘিওর উপজেলার আওতাধীন
২০১১ সালের আদমশুমারি অনুযায়ী পয়লা ইউনিয়নের মোট জনসংখ্যা ২৫,৪৫৫ জন।
ঘিওর ইউনিয়ন

ঘিওর বাংলাদেশের মানিকগঞ্জ জেলার অন্তর্গত ঘিওর উপজেলার একটি ইউনিয়ন।
ঘিওর ইউনিয়ন ঘিওর উপজেলার আওতাধীন একটি ইউনিয়ন পরিষদ। জাতীয় সংসদের ১৬৮নং নির্বাচনী এলাকা মানিকগঞ্জ-১ এর অংশ। এ ইউনিয়নের প্রশাসনিক কার্যক্রম ঘিওর উপজেলার আওতাধীন
ঘিওর দুর্গা নারায়ণ পাইলট উচ্চ বিদ্যালয়। ঘিওর, মানিকগঞ্জ।
কারিগর

যিনি সম্পূর্ণরুপে বা আংশিকভাবে হাত দিয়ে কোনো বস্তু তৈরি করেন তাকে কারিগর বলে। এই বস্তগুলি নিশ্চয়ই অনেক সৌন্দর্য্যবর্ধিত হয়ে থাকে। উদাহরণ - আসবাবপত্র, ভাস্কর্য, কাপড়, শৈল্পিক বস্ত, গহনা, শৈল্পিক খাদ্যদ্রব্য, বিভিন্ন ঘর সাজানোর জিনিস এবং যন্ত্রপাতি এবং কলকব্জা। এছাড়া ঘড়ি-নির্মাতা ঘড়ি হাত দিয়ে ঘড়ি তৈরি করে। একজন কারিগর তার অভিজ্ঞতার মাধ্যমে নিজের তৈরি বস্তুকে এক অন্যন্য পর্যায়ে নিয়ে যায়। এই কাজ তাকে এক মহান শিল্পীদের কাতারে নিয়ে যায়।
"কারিগর" এর বিশেষণ পদ। এটা বিশেষণ হিসেবে প্রায়ই কোন শিল্প প্রক্রিয়া বা হাত প্রক্রিয়াকরণ করতে ব্যবহার করা হয়। হাত প্রক্রিয়াকরণ বলতে খনন কারিগর (যারা বিভিন্ন স্থানে খনন কাজে নিয়োজিত) এর কথা বোঝানো হতে পারে। আবার কখনো কখনো কারিগরকে বিপণন এবং বিজ্ঞাপনে পরোক্ষভাবে হাত দিয়ে তৈরি খাদ্যদ্রব্য ও শিল্পের সঙ্গে ব্যবহার করা হয়। যেমন: রুটি, পানীয় অথবা কারগরি চিছ প্রভৃতী। এর মধ্যে কিছু বস্তু ঐতিহ্যগতভাবে হাতে তৈরি, পল্লী অঞ্চল বা যাজকসংক্রান্ত পণ্য ভালো কিন্তু এখন সাধারণভাবে স্বয়ংক্রিয় যান্ত্রিকীকরণ এ কারখানায় এবং অন্যান্য শিল্প এলাকায় একটি বড় দক্ষতার উপর তৈরি করা হয়।
শিল্প বিপ্লবের পূর্বে কারিগরদের দিয়ে তৈরি ভোগ্যপণ্য অনেক জনপ্রিয় ছিলো।
প্রাচীন গ্রীসে কারিগরদের উৎপত্তি হয় আগোরার কাছে। এবং সেখানেই কারিগরদের কর্মশালা গড়ে উঠে।
মধ্যযুগীয় সময়ে কারিগররা নতুন কোনো বস্তু তৈরি করার জন্য উন্মুখ হয়ে থাকতো। কিন্তু তারা নতুন কোনো বস্তু তৈরিতে কখনো অদক্ষ শ্রমিক নিয়োগ দিতো না। কারিগররা দুই ভাগে বিভক্ত ছিলো: একদল ছিলো যারা তাদের নিজেদের ব্যবসা পরিচালনা করতো এবং অন্যদল করতো না। যারা নিজেদের ব্যবসা নিজেরাই করতো তাদের মালিক বা মনিব বলা হতো, অপরদিকে আধুনিককালে এদেরকে সওদাগর বা শিক্ষানবিস বলা হতো। একটি ভুল ধারণা হলো কিছু লোক এই সামাজিক দলকে আধুনিক জ্ঞানে "শ্রমিক" মনে করেন: কোন ব্যক্তির ককর্মচারী। এদের মধ্যে কিছু প্রভাবশালী কারিগর দলই হলো মালিক বা মনিব: নিজের ব্যবসা রয়েছে। মালিকগণ সমাজের উচ্চ শ্রেণীর ব্যক্তি হিসেবে গণ্য হতো।
শকুনিন হলো জাপানি শব্দ,এর অর্থ "কারিগর" বা "হস্তশিল্পী", যা এও বোঝায় যে নিজের কাজ নিজে করার মধ্যে গর্ব রয়েছে। এর পূর্ণ শব্দ হচ্ছে শকুনিন তাশিও ওদাতে:শকুনিন অর্থ শুধু কারিগরি দক্ষতা হলেই হবে না, কিন্তু একে বুঝে শুনে সমাজে কাজে লাগাতে হবে... একজন দায়িত্ববান ব্যক্তি সমাজের ভালোর জন্য বস্তুগত এবং আধ্যাত্মিক উভয় কাজ করে থাকেন। 
ঐতিহ্যবাহী হিসেবে নতুন বছরের শুরুতে শকুনিন তাদের যন্ত্রপাতিকে সম্মান করে তা ধুয়ে যত্ন করে এবং প্রত্যেক যন্ত্রপাতির বাক্সর উপরে চাউলের তৈরি কেক এবং ছোট কমলালেবু রেখে সম্মান করে সারাবছর বিনা কোনো বাধায় কাজ করার জন্য।
Artian .com/Prezzy
নালী ইউনিয়ন

নালী বাংলাদেশের মানিকগঞ্জ জেলার অন্তর্গত ঘিওর উপজেলার একটি ইউনিয়ন।
নালী ইউনিয়ন ঘিওর উপজেলার আওতাধীন একটি ইউনিয়ন পরিষদ। জাতীয় সংসদের ১৬৮নং নির্বাচনী এলাকা মানিকগঞ্জ-১ এর অংশ। এ ইউনিয়নের প্রশাসনিক কার্যক্রম ঘিওর উপজেলার আওতাধীন
ইতিহাস একাডেমি

ইতিহাস একাডেমি বাংলাদেশের  ইতিহাস গবেষকদের নিয়ে গঠিত একটি সংগঠন। ২০০১ সালে জগন্নাথ বিশ্ববিদ্যালয় অনানুষ্ঠানিকভাবে সংঠগনটির উৎপত্তি হয়। ২০০৫ সালে এটি বাংলাদেশর সরকারের অনুমোদিত তালিকায় নিবন্ধিত হয় । এর সদর দফ্তর বাংলাদেশের রাজধানী ঢাকায় অবস্থিত।
প্রবীন নবীন শিক্ষক, অনুসন্ধিৎসু শিক্ষার্থী ও গবেষকদের বিজ্ঞানসম্মত ও প্রাতিষ্ঠানিক ইতিহাস চর্চা ও গবেষণার নতুন দিক নির্দেশনা প্রদান ইতিহাস একাডেমীর উদ্দেশ্য। একটি নির্বাহী কমিটি কর্তৃক ইতিহাস একাডেমীর কার্যক্রম পরিচালিত হয়। নির্বাহী কমিটিতে রয়েছে একজন সভাপতি, একজন পরিচালক, পাঁচজন সহসভাপতি, একজন সচিব, একজন সহকারী সচিব, একজন কোষাধ্যক্ষ এবং ১৫ জন সদস্য। ইতিহাস নিয়ে আগ্রহী যেকোন স্নাতকোত্তর ডিগ্রী সম্পন্ন ব্যক্তি ইতিহাস একাডেমীর সদস্যপদ গ্রহণ করতে পারে। 
বাংলাদেশ ছাড়া আন্তর্জাতিক পর্যায়ে গবেষকদের নিয়ে নতুন নতুন গবেষণার ক্ষেত্র তৈরিতে ইতিহাস একাডেমী প্রতি বছরই বিভিন্ন ইতিহাস ও ঐতিহ্য বিষয়ক আন্তর্জাতিক মানের সেমিনারের আয়োজন করে। গবেষণা পদ্ধতি বিষয়ক ওয়ার্কসপের আয়োজন এবং ইতিহাস ঐতিহ্য বিষয়ক গবেষণামূলক পত্রিকা ও পুস্তক প্রকাশে অবদান রাখে এ একাডেমি । ইতিহাস ও ঐতিহ্য বিষয়ক আন্তর্জাতিক মানের সেমিনারের আয়োজন ছাড়া প্রতিষ্ঠালগগ্ন ইতিহাস একাডেমী বাংলাদেশের প্রাচীনতম ইতিহাস ঐতিহ্য, প্রত্নতত্ত্ব স্থাপত্যশিল্প, নারী আন্দোলন, নারীবাদ, শিল্পকলা, শিক্ষা-সাহিত্য, দর্শন, জ্ঞান-বিজ্ঞান, ধর্ম ও রাজনীতি, ইতিহাস ও সংস্কৃতি বিষয়ের ওপর গবেষণায় গবেষকদেরকে উৎসাহী করে থাকে।
২০০৩ সালে "একাডেমী ইতিহাস : সমকালীন ঐতিহাসিকদের কলমে" ’শিরোনামে সংগঠনটি তাদের প্রথম জার্নাল প্রকাশ করে। এছাড়া ২০০৯ সাল থেকে "ইতিহাস প্রবন্ধমালা"  শিরোনামে সংগঠনটির উদ্যেগে নিয়মিত সাময়িকী প্রকাশ হয়।
ইতিহাস একাডেমী থেকে ইতিহাস ঐতিহ্য বিষয়ক একাধিক আকর গ্রন্থও প্রকাশিত হয়েছে। এসব গ্রন্থের মধ্যে রয়েছে -
বড়টিয়া ইউনিয়ন

বড়টিয়া বাংলাদেশের মানিকগঞ্জ জেলার অন্তর্গত ঘিওর উপজেলার একটি ইউনিয়ন।
বড়টিয়া ইউনিয়ন ঘিওর উপজেলার আওতাধীন একটি ইউনিয়ন পরিষদ। জাতীয় সংসদের ১৬৮নং নির্বাচনী এলাকা মানিকগঞ্জ-১ এর অংশ। এ ইউনিয়নের প্রশাসনিক কার্যক্রম ঘিওর উপজেলার আওতাধীন
 যোগাযোগ ব্যবস্থার দিক দিয়ে বড়টিয়া ইউনিয়ন মানিকগঞ্জ জেলার অন্যান্য ইউনিয়ন থেকে যোজন যোজন পিছিয়ে আছে, এখানকার দূর্নীতি পরায়ণ জনপ্রতিনিধিদের জন্য। বিশেষ করে করজনা, আগুন পুর,বাথন্ড,নেগিরকান্দি,বহোলাকোল প্রভৃতি গ্রাম গুলো এখনো মধ্যযুগে পড়ে রয়েছে। এই গ্রাম গুলো তে কোন পাকা রাস্তা নেই, বর্ষাকালে যোগাযোগ ব্যবস্থা পুরো ভেঙে পড়ে। যোগাযোগ ব্যবস্থা এতোটাই খারাপ যে প্রায় সময়ই গুরুতর অসুস্থ অনেক রোগী হাসপাতালে যাওয়ার পথেই মৃত্যুবরণ করেন। এই এলাকা গুলো দিয়ে সাইকেল এবং নৌকা ব্যতীত অন্য কোনো যানবাহন চলাচল করতে পারে না।যোগাযোগ ব্যবস্থার চরম সংকটের ফলে এখানকার শিক্ষার্থীরা তাদের সুশিক্ষার অধিকার থেকে বঞ্চিত। এই ইউনিয়নের শিক্ষার হার ২৫%।
বানিয়াজুড়ী ইউনিয়ন

বানিয়াজুড়ী বাংলাদেশের মানিকগঞ্জ জেলার অন্তর্গত ঘিওর উপজেলার একটি ইউনিয়ন।
বানিয়াজুড়ী ইউনিয়ন ঘিওর উপজেলার আওতাধীন একটি ইউনিয়ন পরিষদ। জাতীয় সংসদের ১৬৮নং নির্বাচনী এলাকা মানিকগঞ্জ-১ এর অংশ। এটি মানিকগঞ্জ এর কেন্দ্রে অবস্থিত | এ ইউনিয়নের প্রশাসনিক কার্যক্রম ঘিওর উপজেলার আওতাধীন
বানিয়াজুরী ইউনিয়ন স্কুল এন্ড কলেজ
কাজলদিঘী কালিয়াগঞ্জ ইউনিয়ন

কাজলদিঘী কালিয়াগঞ্জ ইউনিয়ন বাংলাদেশের রংপুর বিভাগের পঞ্চগড় জেলার বোদা উপজেলার একটি ইউনিয়ন পরিষদ।
মাড়েয়া বামনহাট ইউনিয়ন

মাড়েয়া ইউনিয়ন বাংলাদেশের রংপুর বিভাগের পঞ্চগড় জেলার বোদা উপজেলার একটি ইউনিয়ন পরিষদ। এটি ৩১.৬৫ কিমি (১২.২২ বর্গমাইল) এলাকা জুড়ে অবস্থিত এবং ২০১১ সালের আদমশুমারির হিসাব অনুযায়ী এখানকার জনসংখ্যা ছিল প্রায় ২৫,৭০০ জন। ইউনিয়নটিতে মোট গ্রামের সংখ্যা ২৩টি ও মৌজার সংখ্যা ১২টি।
বালিয়াখোড়া ইউনিয়ন

বালিয়াখোড়া বাংলাদেশের মানিকগঞ্জ জেলার অন্তর্গত ঘিওর উপজেলার একটি ইউনিয়ন।
বালিয়াখোড়া ইউনিয়ন ঘিওর উপজেলার আওতাধীন একটি ইউনিয়ন পরিষদ। জাতীয় সংসদের ১৬৮নং নির্বাচনী এলাকা মানিকগঞ্জ-১ এর অংশ। এ ইউনিয়নের প্রশাসনিক কার্যক্রম ঘিওর উপজেলার আওতাধীন
সিংজুড়ী ইউনিয়ন

সিংজুড়ী বাংলাদেশের মানিকগঞ্জ জেলার অন্তর্গত ঘিওর উপজেলার একটি ইউনিয়ন।
সিংজুড়ী ইউনিয়ন ঘিওর উপজেলার আওতাধীন একটি ইউনিয়ন পরিষদ। জাতীয় সংসদের ১৬৮নং নির্বাচনী এলাকা মানিকগঞ্জ-১ এর অংশ। এ ইউনিয়নের প্রশাসনিক কার্যক্রম ঘিওর উপজেলার আওতাধীন
বড়শশী ইউনিয়ন

বড়শশী ইউনিয়ন বাংলাদেশের রংপুর বিভাগের পঞ্চগড় জেলার বোদা উপজেলার একটি ইউনিয়ন পরিষদ। এটি ৩১.৬৫ কিমি২ (১২.২২ বর্গমাইল) এলাকা জুড়ে অবস্থিত এবং ২০১১ সালের আদমশুমারীর হিসাব অনুযায়ী এখানকার জনসংখ্যা ছিল প্রায় ২৫,৭০০ জন। ইউনিয়নটিতে মোট গ্রামের সংখ্যা ১৫টি ও মৌজার সংখ্যা ১২টি।
চন্দনবাড়ী ইউনিয়ন, বোদা

চন্দনবাড়ী ইউনিয়ন বাংলাদেশের রংপুর বিভাগের পঞ্চগড় জেলার বোদা উপজেলার একটি ইউনিয়ন পরিষদ। এটি ১৮.১০ কিমি (৬.৯৯ বর্গমাইল) এলাকা জুড়ে অবস্থিত এবং ২০১১ সালের আদমশুমারীর হিসাব অনুযায়ী এখানকার জনসংখ্যা ছিল প্রায় ২০,১২১ জন। ইউনিয়নটিতে মোট গ্রামের সংখ্যা ৪৩টি ও মৌজার সংখ্যা ১২টি।
দণ্ডপাল ইউনিয়ন

দন্ডপাল ইউনিয়ন বাংলাদেশের রংপুর বিভাগের পঞ্চগড় জেলার দেবীগঞ্জ উপজেলার একটি ইউনিয়ন পরিষদ। এটি ৪৪.০৩ কিমি২ (১৭.০০ বর্গমাইল) এলাকা জুড়ে অবস্থিত এবং ২০১১ সালের আদমশুমারীর হিসাব অনুযায়ী এখানকার জনসংখ্যা ছিল প্রায় ২১,৩৪৫ জন। ইউনিয়নটিতে মোট গ্রামের সংখ্যা ৩৯টি ও মৌজার সংখ্যা ১৭টি।
মাইল ৮১

মাইল ৮১ স্টিফেন কিঙের লেখা একটি উপন্যাসিকা, যেটি মূলত ১ সেপ্টেম্বর ২০১১ সালে একটি ইবই হিশেবে প্রকাশিত হয়েছিলো। বইটিতে স্টিফেন কিঙের উপন্যাস ১১/২২/৬৩ থেকে কিছু উদ্ধৃতি অংশ রয়েছে, যেটি এর ২ মাস পরে প্রকাশিত হয়। ২০১৫ সালের ছোট গল্প সংগ্রহ "দি বাজার অব বেড ড্রিমস"-এও গল্পটি সংগৃহীত হয়।
মাইল ৮১ এ মেইন টার্নপাইক বন্ধ হওয়া রেস্ট স্টপ, এমন একটি জায়গা যেখানে কিশোররা এখন পান করতে ও সমস্যায় জড়াতে ব্যবহার করে। পিট সিমন্স তার বড়ভাই থেকে পালিয়ে এখানে আসে, যেখানে সে এক বোতল ভদকা, এবং কিছু পর্ন পত্রিকা খুঁজে পায়। জ্ঞান হারানোর মত যথেষ্ট পান সে করে।
কাঁদা আচ্ছাদিত একটি স্টেশন ওয়াগন (যখন নিউ ইংল্যান্ডে এক সপ্তাহ ধরে কোন বৃষ্টিই হয়নি) 'ক্লোসড, নো সার্ভিস' সাইনটি পরিপূর্ণ অবহেলা করে মাইল ৮১ এলাকায় এসে পৌঁছায়। চালকের দরজাটি খুলে যায়, কিন্তু কেউ বেরিয়ে আসে না।
ডগ ক্লেটন, বিমা কোম্পানিতে কাজ করা এক লোক, আগ্রহ নিয়ে ওয়াগনটির কাছে গিয়ে শেষ পর্যন্ত ওয়াগনটির খাদ্যে পরিণত হয়। একে একে তার খাদ্যে পরিণত হয় দুটো বাচ্চার বাবা-মা, ঘোড়ার মালকিন, আর একজন পুলিশ টহলদার।
ফেব্রুয়ারি ২০১৯ সালে গল্পটির উপর ভিত্তি করে অ্যালিস্টার ল্যাগ্র্যান্ডের পরিচালনায় চলচ্চিত্র নির্মানের ঘোষণা দেয়া হয়।
আজিম-উস-শান

যুবরাজ আজিম-উস-শান (১৫ ডিসেম্বর ১৬৬৪ - ১৮ মার্চ ১৭১২) ছিলেন মুঘল সম্রাট প্রথম বাহাদুর শাহ ও তার দ্বিতীয় স্ত্রী "মহারাজকুমারী অমৃতা বাঈ সাহেবা"র দ্বিতীয় পুত্র। তিনি ছিলেন সম্রাট আওরঙ্গজেবের নাতি। তার শাসনামলে ১৬৯৭ সালে তিনি সুবাহ বাংলা, বিহার ও উড়িষ্যার সুবাহদার হিসেবে দায়িত্ব গ্রহণ করেন এবং ১৭১২ সালে মৃত্যুবরণ করার আগ পর্যন্ত তিনি এ দায়িত্ব পালন করেন। সম্রাট শাহ জাহান ছিলেন তার প্রপিতামহ।
১৬৯৭ সালে তিনি সম্রাট আওরঙ্গজেব কর্তৃক সুবাহ বাংলা, বিহার এবং ওড়িশার সুবাহদার নিযুক্ত হন। এর অল্প সময়ের মধ্যেই তিনি রহিম খানের বিরুদ্ধে সফল সামরিক অভিযান পরিচালনা করেন। ১৬৯৬ সালে আজিম ইস্ট ইন্ডিয়া কোম্পানিকে সালে কলকাতায় ফোর্ট উইলিয়াম নির্মাণের অনুমতি দিয়েছিল। মুঘলদের অনুমতি নিয়ে ওলন্দাজরা চুঁচুড়ায় "ফোর্ট গুস্তাভাস" এবং ফরাসীরা চন্দ্রনগরে (বর্তমান চন্দননগর) "ফোর্ট অরলিন্স" নির্মাণ করেছিল।
পরবর্তীতে আজিম সাম্রাজ্যের আর্থিক নিয়ন্ত্রণ নিয়ে বাংলার নবনিযুক্ত দেওয়ান মুর্শিদকুলি খানের সাথে বিরোধে জড়িয়ে পড়েন। মুর্শিদকুলি খানের অভিযোগ বিবেচনা করে সম্রাট আওরঙ্গজেব আজিমকে বিহারে চলে যাওয়ার নির্দেশ দেন। ১৭০৩ সালে তিনি রাজধানী স্থানান্তর করে রাজমহলে নিয়ে যান এবং তারপরে আবার তা পাটালিপুত্রে (বর্তমান পাটনা) স্থানান্তর করেন। তিনি পাটলিপুত্রের নাম পরিবর্তন করে নিজের নামানুসারে "আজিমাবাদ" নামকরণ করেন।
১৭১২ সালে তার পিতা মৃত্যুবরণ করলে তিনি তৎক্ষণাত নিজেকে সম্রাট হিসাবে ঘোষণা করেন। কিন্তু, সিংহাসনের লড়াইয়ে কিছু দিনের মধ্যেই তাকে রবি নদীতে ডুবিয়ে হত্যা করা হয়।
আজিম-উস-শানের প্রথম স্ত্রী ছিলেন কিরাত সিংয়ের কন্যা এবং আম্বরের কাচওয়াহার শাসক রাজা প্রথম জয় সিংহের নাতনি "বাই জস কৌর"। ১৬৭৮ সালে তিনি আজিম-উদ-দীনের সাথে বিবাহ বন্ধনে আবদ্ধ হন। তিনিই ছিলেন ১৬৭৯ সালের ১২ অক্টোবর জন্মগ্রহণকারী যুবরাজ মুহাম্মদ করিম মির্জার মা। বাই জস কৌর ১৭২১ সালের ১৯ ফেব্রুয়ারি দিল্লিতে মৃত্যু বরণ করেন এবং তাকে কুতুবে সমাধিস্থ করা হয়।
তার দ্বিতীয় স্ত্রীর নাম "সাহিবা নিসওয়ান" । তিনি ছিলেন একজন কাশ্মীরী মহিলা এবং খাজা এনায়েতুল্লাহর (যিনি শায়েস্তা খান নামে পরিচিত) বোন। নবম মুঘল সম্রাট ফর‌রুখসিয়ার তার গর্ভেই জন্ম গ্রহণ করেন। ১৭১৩ সালের ১১ জানুয়ারি ফররুখশিয়ার সিংহাসনে আরোহণ করায় তিনি রাজকীয় হারেমের এক বিশিষ্ট স্থান অধিকার করেছিলেন। ফররুখশিয়ারের মৃত্যুর প্রায় দশ বছর পর ১৭২৯ সালের ফেব্রুয়ারি মাসে তিনি দিল্লীতে পরলোক গমন করেন।
"আয়েশা বেগম" ছিলন আজিমের তৃতীয় স্ত্রী। তিনি ছিলেন রুহুল্লাহ খান ইয়াজদীর (যিনি মীর বখশী নামে পরিচিত) মেয়ে এবং খলিলুল্লাহ খানের নাতনী। ১৬৯২ সালের ২৬ জুন যুবরাজের সাথে তার বিবাহ সম্পন্ন হয়। তিনি ছিলেন যুবরাজ "হুমায়ুন বখত মির্জা" এবং যুবরাজ "রুহ-উদ-দৌলা মির্জা"র মা। বলা হয়ে থাকে, আজিম-উশ-শান আয়েশাকে খুবই পছন্দ করতেন। ১৭০৯ সালের ২৪ মে তে তিনি যমজ সন্তানের জন্ম দেন; যার মধ্যে একজন ছেলে এবং অপরজন মেয়ে। ১৭০৯ সালের ১৫ জুলাই তিনি দৌলতাবাদে মারা যান এবং সেখানে তাকে বুরহান উদ্দিনের সমাধির নিকটে সমাহিত করা হয়।
তার চতুর্থ স্ত্রী ছিলেন যুবরাজ মুহাম্মদ আজম শাহের মেয়ে "গিতি আরা বেগম" । ১৭০৯ সালের ১ নভেম্বর সুবাহদারের সাথে তার বিয়ে হয়। তিনি বয়সে ১৭২৪ সালের ১২ জুন দিল্লিতে মৃত্যুবরণ করেন। মৃত্যুকালে তার বয়স হয়েছিল চল্লিশ বছরের বেশি।
টেপ্রীগঞ্জ ইউনিয়ন

টেপ্রীগঞ্জ ইউনিয়ন বাংলাদেশের রংপুর বিভাগের পঞ্চগড় জেলার দেবীগঞ্জ উপজেলার একটি ইউনিয়ন পরিষদ। এটি ৩৬.২৬ কিমি২ (১৪.০০ বর্গমাইল) এলাকা জুড়ে অবস্থিত এবং ২০১১ সালের আদমশুমারীর হিসাব অনুযায়ী এখানকার জনসংখ্যা ছিল প্রায় ২৫,০৬৬ জন। ইউনিয়নটিতে মোট গ্রামের সংখ্যা ২৫টি ও মৌজার সংখ্যা ১২টি।
সুন্দরদিঘী ইউনিয়ন

সুন্দরদিঘী ইউনিয়ন বাংলাদেশের রংপুর বিভাগের পঞ্চগড় জেলার বোদা উপজেলার একটি ইউনিয়ন পরিষদ। এটি ২২.৭৯ কিমি২ (৮.৮০ বর্গমাইল) এলাকা জুড়ে অবস্থিত এবং ২০১১ সালের আদমশুমারীর হিসাব অনুযায়ী এখানকার জনসংখ্যা ছিল প্রায় ২৫,০৬৬ জন। ইউনিয়নটিতে মোট গ্রামের সংখ্যা ৯টি ও মৌজার সংখ্যা ৬টি।
সুন্দরদিঘী ইউনিয়নের একটি অনাবিল সুন্দর গ্রাম- মল্লিকাদহ ধোকরপাটি।
রংপুর নার্সিং কলেজ

রংপুর নার্সিং কলেজ, রংপুর বাংলাদেশে একটি সরকারি নার্সিং কলেজ। ২০০৮ সালে প্রতিষ্ঠিত কলেজটি রাজশাহী মেডিকেল বিশ্ববিদ্যালয়ে অধিভুক্ত। এটি রংপুর মেডিকেল কলেজ হাসপাতাল ক্যাম্পাসের পাশাপাশি অবস্থিত।
কলেজে চার বছর মেয়াদি বিএসসি ইন নার্সিং কোর্সে চালু আছে। প্রতি বছর বিজ্ঞান বিভাগের উচ্চ মাধ্যমিক স্কুল সার্টিফিকেট ধারী শিক্ষার্থী ভর্তি পরীক্ষার মাধ্যমে ভর্তি করা হয়। মোট ১০০টি আসনের মধ্যে ১০টি ছাত্র ও ৯০টি ছাত্রীর জন্য সংরক্ষিত।
পঞ্চগড় জেলার ইউনিয়ন পরিষদসমূহ

পঞ্চগড় জেলার ইউনিয়ন পরিষদসমূহ হচ্ছে বাংলাদেশের রংপুর বিভাগের পঞ্চগড় জেলার ক্ষুদ্রতম পল্লী অঞ্চল এবং স্থানীয় সরকার একটি প্রশাসনিক অঞ্চল। এই জেলাটিতে ৫টি উপজেলা, ৫টি থানা, ৪৩ টি ইউনিয়ন, ৪৬৩ টি মৌজা, ৮২৫ টি গ্রাম এবং ২টি পৌরসভা নিয়ে গঠিত হয়েছে। নিম্নে বিস্তারিত তালিকা উল্লেখ করা হল:
অনুস্রবণ

পদার্থ বিজ্ঞান, রসায়ন এবং উপকরণ বিজ্ঞা‌নে অনুস্রবণ (ল‌্যাটিন: "percōlāre", অর্থ: "পরিস্রাবণ যাওয়া". "সরু ধারায় নির্গমন") তরলের স‌ছিদ্র উপাদা‌নের ম‌ধ্যে চলন এবং পরিস্রাবণকে‌ নি‌র্দেশ ক‌রে। এই ব‌্যাপার‌টি ড‌ার‌সির সূ‌ত্রের দ্বারা ব‌্যাখ‌্যা করা হ‌য়ে‌ছে। একা‌ধিক মত তখন থেকে আ‌রো‌পিত হয় যাতে লে‌টিস ও গ্রাফ ম‌ডেলের অ‌নেক সি‌স্টে‌মের ম‌ধ্যে সম্পর্ক অন্তর্ভুক্ত থা‌কে। পরিস্রাবণ সংক্রান্ত সমস‌্যা যা অনুস্রবণের ধারণ ক্ষমতা নির্ধারণ ক‌রে সেই দিক থেকে লে‌টিস উপাদানগু‌লোর সাথে তুলনীয়।
গত দশ‌কে, এই অনুস্রবণ তত্ত্ব, অনুস্রবণের গা‌ণি‌তিক অনুশীলন পদার্থ বিজ্ঞান, উপাদান বিজ্ঞান, জটিল নেটওয়ার্ক, রোগবিস্তার বিজ্ঞান এবং অন‌্যান‌্য ক্ষে‌ত্রে ব‌্যাপক প‌রিসরে নতুন ব‌্যাখ‌্যা ও কৌশল নিয়ে আস‌ছে। উদাহরণস্বরূপ, ভূতত্ত্বে অনুস্রবণ মা‌টি এবং ভেদ‌্য শিলার ম‌ধ্যে পা‌নির প‌রি‌শোধন‌কে নি‌র্দেশ ক‌রে। পা‌নি ভুজলতল এবং জলস্তরের ভূ-গর্ভস্থ পা‌নি‌কে আধান প্রদান ক‌রতে পা‌নি প্রবা‌হিত হয়। যেসব জায়গায় ইন‌ফিল্টা‌রেশন বেসিন নেই। সেপটিক ড্রেন ক্ষেত্র নেই. সেসব জায়গায় প্রচুর প‌রিমাণ প‌া‌নি প্রদান করার প‌রিকল্পনা করা হ‌য়ে‌ছে‌। প‌রিক‌ল্পিত অবকাঠা‌মো‌টি সফল হ‌বে কিনা তা‌ নির্ধারণ ক‌রার পূ‌র্বে এক‌টি অনুস্রবণ প‌রিক্ষা করা প্রয়োজন।
অনুস্রবণের পর‌িক্ষা সাধারণ সার্বজনীনভা‌বে করা হয়। প‌রিসংখ‌্যান সংক্রান্ত পদার্থবিজ্ঞান এর সঙ্গাসমূহ যেমন: প‌রিমাপ তত্ত্ব, পুণঃ স্বাভা‌বিকিকরণ, দশান্তর, সমা‌লোচনা, ফ্রাক্টাল ব‌্যবহার ক‌রে অনুস্রবণের বৈ‌শিষ্ট‌্যসমূহ চি‌হ্নিত করা হয়। অনুস্রবণ হ‌লো মাধ্যাকর্ষণের কার‌ণে মা‌টি‌তে ছিদ্র এবং অন‌্যান‌্য শূণ্যস্থানের ম‌ধ্যে পা‌নির নিম্নাভিমুখ চল‌ন। গুচ্ছ-বিন্যাসতত্ত্ব অনুস্রবণ থ্রেশহোল্ডগুলি অধ‌্যায়‌নের সা‌থে সাধারণভা‌বে জ‌ড়িত।
বিশ্লেষণমূলক নমুনাগু‌লো থে‌কে নি‌শ্চিত ফলাফল পে‌তে জটিলতা থাকায় সাধারণত ক‌ম্পিউটার সিমু‌লেশনব‌্যবহার করা হয়। মার্ক নিউম‌্যান এবং রবার্ট জিফ অনুস্রবণ এর জন‌্য বর্তমা‌নের সব‌চে‌য়ে দ্রুত অ‌্যাল‌গো‌রিদম প্রকাশ করেন।
মৃত্তিকা বিজ্ঞান অনুসা‌রে, অনুস্রবণ হ‌লো মা‌টির মধ্য দিয়ে বৃষ্টি বা সেচের পানি এবং এ পানি বহনকারী বস্ত্তর নিম্নমুখী চলন। মা‌টির পানিশোষণ করার ক্ষমতাকেই মা‌টির অনুস্রবণ বলে। মা‌টির ম‌ধ্যে পানি অনুস্রবণের হার মা‌টির গ্রথন বৈ‌শিষ্ট্যের উপর নির্ভর ক‌রে। গাঙ্গেয় পললভূমি এলাকাযর মধ্যম গ্রথনযুক্ত মা‌টির অনুস্রবণ হার প্রতি ঘণ্টায় ০.২ থেকে ২.০ সেন্টিমিটার এবং এঁটেল ও পলিমাটির অনুস্রবণ হার প্রতি ঘণ্টায় ১ থে‌কে ৮‌ সেন্টিমিটার। পলিময় পৃষ্ঠমাা‌টি ভিজে উঠলে পানির সংস্পর্শে সহজেই তার প্রকৃতি পরিবর্তন হয়ে যায় এবং মধ্যম গ্রথনের মা‌টি‌তে অনুস্রবণ নিম্নহারে ঘটে। কোনো কোনো এঁটেল মা‌টি‌র ক্ষে‌ত্রে, মা‌টির পৃষ্ঠে ফাটল সৃষ্টি ও মাটির নি‌চের স্ত‌রে দৃঢ় সংযুতি
সৃষ্টির কারণে অনুস্রবণ হার বেড়ে যায়। মধ্যম গ্রথন সম্পন্ন মাটির কম অনুস্রবণ হার সম্ভবত পললভূমি ও চাষাবাদকৃত বিভিন্ন সোপান মৃত্তিকার ক্ষেত্রে প্রযোজ্য হলেও বনাঞ্চলের সোপান মাটিতে অনুস্রবণের হার বেশি হতে পারে। যেসব পলল মৃত্তিকার সঙ্কোচন-স্ফীতি বৈশিষ্ট্য কম প্রকট সেসব এলাকার অববাহিকা এঁটেলের চে‌য়ে গাঙ্গেয় পললভূমি এলাকার এঁটেল মা‌টির অনুস্রবণ হার সাধারণত বে‌শি হয়।
টুপামারী ইউনিয়ন

চওড়া বড়গাছা ইউনিয়ন বাংলাদেশের নীলফামারী জেলার নীলফামারী সদর উপজেলার অন্তর্গত একটি ইউনিয়ন। এটি ২২.৭৯ কিমি২ (৮.৮০ বর্গমাইল) এলাকা জুড়ে অবস্থিত এবং ১৯৯১ সালের আদমশুমারীর হিসাব অনুযায়ী এখানকার জনসংখ্যা ছিল প্রায় ২০,৮১০ জন। ইউনিয়নটিতে মোট গ্রামের সংখ্যা ৯টি ও মৌজার সংখ্যা ৯টি।
ওয়ার্ল্ডস কোলাইড (২০২০)

ওয়ার্ল্ডস কোলাইড একটি পেশাদার কুস্তি এবং ডাব্লিউডাব্লিউই নেটওয়ার্কের অনুষ্ঠান ছিল, যেটি ডাব্লিউডাব্লিউই তাদের ব্র্যান্ড এনএক্সটি এবং এনএক্সটি ইউকের জন্য প্রযোজনা করেছিল। এই অনুষ্ঠানটি মার্কিন যুক্তরাষ্ট্রের টেক্সাসের হিউস্টনের টয়োটা সেন্টারে ২০২০ সালের ২৫শে জানুয়ারি তারিখে অনুষ্ঠিত হয়েছিল এবং ডাব্লিউডাব্লিউই নেটওয়ার্কে সরাসরি সম্প্রচারিত হয়েছিল। এটি ওয়ার্ল্ডস কোলাইড কালানুক্রমিকের অধীনে প্রচারিত দ্বিতীয় অনুষ্ঠান ছিল।
প্রাক-প্রদর্শনে একটি সহ মূল অনুষ্ঠান মিলিয়ে মোট ৬টি ম্যাচ এই অনুষ্ঠানে অনুষ্ঠিত হয়েছিল। এই অনুষ্ঠানের সর্বশেষ শেষ ম্যাচে ইম্পেরিয়াম (ওয়াল্টার, ফ্যাবিয়ান আইকনার, মার্সেল বার্থেল এবং আলেকজান্ডার ওল্ফ) আট জনের ট্যাগ টিম ম্যাচে দ্য আন্ডিস্পিউটেড এরাকে (এডাম কোল, কাইল ও'রাইলি, ববি ফিশ এবং রডরিক স্ট্রং) পরাজিত করেছিল।
পঞ্চপুকুর ইউনিয়ন

পঞ্চপুকুর ইউনিয়ন বাংলাদেশের নীলফামারী জেলার নীলফামারী সদর উপজেলার অন্তর্গত একটি ইউনিয়ন। এটি ৪৭.৯৪ বর্গকিমি (১৮.৫১ বর্গমাইল) এলাকা জুড়ে অবস্থিত এবং ১৯৯১ সালের আদমশুমারীর হিসাব অনুযায়ী এখানকার জনসংখ্যা ছিল প্রায় ১৬,৬২১ জন। ইউনিয়নটিতে মোট গ্রামের সংখ্যা ৮টি ও মৌজার সংখ্যা ৪টি।
চড়াইখোলা ইউনিয়ন

চড়াইখোলা ইউনিয়ন বাংলাদেশের নীলফামারী জেলার নীলফামারী সদর উপজেলার অন্তর্গত একটি ইউনিয়ন। এটি ৫৮.৯৭ কিমি২ (২২.৭৭ বর্গমাইল) এলাকা জুড়ে অবস্থিত এবং ১৯৯১ সালের আদমশুমারীর হিসাব অনুযায়ী এখানকার জনসংখ্যা ছিল প্রায় ১৬,৭০৪ জন। ইউনিয়নটিতে মোট গ্রামের সংখ্যা ৭টি ও মৌজার সংখ্যা ৭টি।